Prestasi pasukan profesional Mobile Legends negara, Orange Louvre Esports dianggap memberangsangkan sepanjang musim liga dan di playoff MPL MYSG Musim Keenam selepas mereka memperoleh tempat ketiga.
Pastinya pasukan ini menjadi sebutan di luar negara, Indonesia apabila dua pemain negara itu iaitu Jiji dan NothingtoSay berganding bersama pemain Malaysia, Kuja, D’ace, Hyhy dan Aim.
Melihat kepada kejohanan akan datang iaitu Kejohanan Jemputan (MPLI), Puteri selaku Pengurus pasukan OLE berkongsi perkembangan terkini pasukan.

MyGameOn: OLE sekarang dijemput ke MPLI, adakah terdapat perubahan roster? atau mereka akan terus bermain bersama sebagai lima orang pasukan.
Puteri: Roster akan ada perubahan kerana di MPL MYSG Musim Keenam, kami ada meminjam pemain dan mereka akan kembali ke pasukan asal. Di MPLI, kami merancang untuk mempersiapkan lineup penuh kami dan untuk MPL seterusnya juga. Semoga semua berjalan lancar.

MGO: Sangat menarik dapat menyaksikan pemain Indonesia dan OLE boleh mendapat tempat ketiga walaupun berjauhan. Mereka menghadapi pelbagai cabaran komunikasi. Bagaimana mereka akan bersedia lebih rapi bagi MPLI pula?
Puteri: Disebabkan sistem latihan dan coaching sangat membantu dalam hal ini. Kami akan cuba formula sama untuk MPLI. Tentu saja kami akan lakukan beberapa penambahbaikan untuk kejohanan kali ini.

MGO: Bagaimana dengan D’ace dan Hyhy yang dipinjamkan daripada Ezzy Esports? Apakah mereka akan bermain untuk MPLI?
Puteri: Tidak. Mereka kembali ke Ezzy Esports dan mempersiapkan diri untuk kelayakan MPL seterusnya. Kami hormati keputusan mereka dan kami juga akan bersiap sedia dengan roster baharu.

MGO: Apakah sasaran untuk MPLI?
Puteri: Kami ingin sasar kedudukan empat teratas. Insya-Allah kalau ada rezeki. Kami akan buat yang terbaik.

MGO: Pasukan manakah yang anda rasa paling sukar untuk dilawan?
Puteri: Kesemua pasukan bertanding di MPLI adalah yang kuat-kuat belaka. Daripada pengalaman di MPL MYSG Musim Keenam, kami tak mahu menganggap mana-mana pasukan sebagai pasukan yang lemah. Lebih baik menganggap mereka sebagai satu cabaran untuk kami.

MGO: Apakah anda rasa keunikan yang ada pada pasukan OLE sekarang selepas MPL.
Puteri: Komitmen dan rasa ingin tahu, ingin belajar untuk jadi lebih baik dan semangat mereka ingin bergelar juara. Mereka selalunya akan ada perbincangan selepas berlatih termasuk macam mana nak tambahkan lagi kemahiran.

MGO: Anda bersama pemain dan menjaga kebajikan mereka sentiasa di gaming house, apa pengalaman anda boleh kongsi?
Puteri: Saya rasa pengalaman ini sangat tidak ternilai. Anak-anak (pemain ini semua) mempunyai keperibadian yang baik, supportive dan kelakuan juga dijaga. Saya tiada masalah menjaga dan berkomunikasi dengan mereka.
Memang setiap orang berbeza sikap dan cara berfikir tapi kemahuan untuk berjuang bersama itu yang saya hargai. Mereka pada mulanya bukanlah siapa-siapa tapi usaha dan penat lelah mereka berbaloi. Semoga saya ada kesempatan untuk mendampingi mereka lebih lama lagi. Saya sayangkan mereka!


Pasukan hebat Indonesia, Rex Regum Qeon (RRQ) sekali lagi menunjukkan dominasi #IndoPride di Kejohanan Jemputan Liga Profesional Mobile Legends: Bang Bang (MPLI) selepas berjaya menewaskan Resurgence, 3-0 dalam perlawanan Grand Final semalam.
RRQ yang terdiri daripada R7, XIN, Lemon, LJ dan VYN mendominasi kesemua perlawanan tanpa tewas. Mereka sebelum ini memang cemerlang di upper bracket dengan menewaskan juara M1, EVOS Legends.
Kemenangan itu berjaya membuatkan mereka memenangi sebahagian besar dari pecahan hadiah terkumpul sekitar RM400,000 yang dipertandingkan.
Ikuti kami di Facebook, Twitter dan Instagram.
Saksikan kami di YouTube.


Nampaknya pasukan Malaysia dan Singapura sudah pun mendaftarkan keseluruhan nama ahli bagi Kejohanan Jemputan Liga Profesional Mobile Legends: Bang Bang (MPLI) yang dijangka berlangsung pada 27 November ini.
Ada beberapa perubahan kecil dan besar. Baca lanjut.

1. Todak

Pasukan Todak sebagai juara MPL MYSG Musim Keenam melakukan sedikit perubahan kecil, lapor ONE Esports.
Mereka menggantikan dua pemain iaitu Stoo dan Xray kepada pemain baharu, Vins dan Momo. Stoo akan kekal sebagai penganalisa manakala Ciku pula akan menjadi core bagi skuad tersebut.
Senarai penuh nama ahli bagi skuad Todak di MPLI:

Ciku
Eone
Moon
Vins
Momo
4Meyz

2. Orange Louvre Esports

Orange Louvre Esports pula adalah skuad Malaysia yang menggunakan ‘eksperimen antarabangsa’ iaitu menggabungkan pemain Malaysia dan Indonesia dalam satu pasukan.
Meskipun terpaksa memberi kemenangan percuma pada minggu pertama liga kerana masalah VISA, OLE berjaya konsisten pada minggu-minggu akhir dan seterusnya menewaskan pasukan pilihan, Red Reborn, Team Bosskurr dan juara musim kelima, Resurgence.
OLE memantapkan lagi roster mereka dengan pengambilan ahli Geek Fam Indonesia, Joker. Mereka juga mengekalkan tiga pemain utama iaitu Jiji, Aim dan Kuja.
Senarai penuh nama ahli bagi skuad OLE di MPLI:

Kuja
Jiji
Neo
Aim
Chibi
Joker

3. EVOS SG

Pasukan EVOS SG cuba untuk mengembalikan zaman kegemilangan mereka pada musim keempat. Biarpun tewas di tangan Todak dan jatuh ke lower bracket, mereka berjaya menewaskan OLE dan seterusnya berjumpa lagi di Grand Final sebelum tewas 3-1 di tangan Todak.
Nampaknya keserasian dan prestasi ditunjukkan ini membuatkan mereka terus ingin kekal dengan roster sedia ada.
Ahli pasukan EVOS ada menunjukkan tanda-tanda mereka ingin bersara selepas MPL MYSG Musim Keenam namun MPLI sekali lagi mungkin menjadi destinasi terakhir mereka.
Ini adalah nama ahli bagi skuad EVOS SG di MPLI:

Aeon
JPL
Soul
Pokemon
Potato
ToxiCeo

4. Resurgence

Resurgence pernah menjadi skuad yang terhebat di MPL MYSG. Walaubagaimanapun, mereka tidak berjaya menjadi juara bertahan selepas tewas di tangan Orange Louvre Esports.
Untuk MPLI, mereka hanya menukar seorang pemain mage iaitu Jason kepada Fenrir dan mahu mengekalkan pemain sedia ada yang sudah serasi main bersama.
Senarai nama ahli Resurgence bagi MPLI:

Kayzeepi
Fenrir
Sync
Sana
ly4ly4ly4
Fossa

Sumber rujukan: ONE Esports
Foto: Moonton


Johan Liga Profesional Mobile Legends (MPL MYSG) Musim Keenam yang lalu, Todak nampaknya akan hadir dengan wajah baru bagi menghadapi Kejohanan Jemputan MPL (MPLI) yang akan berlangsung pada 27 November ini.
Pengurusnya, Mohd Syazlan Mohd Rosdi berkata pasukan itu akan mempunyai pemain veteran dan wajah baru.
“Akan ada perubahan juga (barisan pasukan).
“Untuk MPLI, kita akan nampak wajah-wajah baru bergandingan dengan veteran,” kata Ashi.
Bagaimanapun, Ashi tak mendedahkan siapakah wajah baru tersebut dan pemain veteran mana akan step back dan memberi peluang kepada bakat baru ini nanti.
Adakah pemain Todak Apprentice akan diserap untuk bermain di MPLI? Siapa yang tahu.
Nantikan pengumuman lanjut daripada Todak tak lama lagi. Kami pastinya akan umumkan lineup penuh apabila sudah rasmi nanti.


Kejohanan Jemputan Liga Profesional Mobile Legends: Bang Bang (MPLI) kini kembali pada 27 November ini!
Ia mengumpulkan 20 pasukan terbaik dari Malaysia, Indonesia, Myanmar, Singapura dan Filipina yang mana mereka akan bertanding merebut hadiah terkumpul AS$100,000 (RM415,250).
Seperti biasa, pasukan jemputan akan terbahagi mengikut ranking di MPL musim lalu di negara masing-masing.
Todak dan Orange Louvre Esports akan mewakili negara di kejohanan ini. Sementara itu, bagi negara lain, pasukan jemputan adalah seperti berikut:
Indonesia: Alter Ego, Bigetron Alpha, EVOS Legends, Geek Fam ID, Genflix Aerowold, ONIC Esports, RRQ Hoshi (juara MPL ID S6) dan AuraFire. Nampaknya kesemua pasukan MPL ID Musim Keenam dijemput ke MPLI ini.
Myanmar pula akan diwakili oleh: Burmese Ghouls dan Ronin Esports manakala Singapura pula diwakili EVOS SG, Resurgence.
Bagi Filipina adalah seperti berikut: ONIC PH, Omega PH Esports, Execration, Bren Esports, Aura PH dan Blacklist International.
Ia akan berlangsung selama dua minggu dan final akan dimulakan pada 6 Disember ini.
Saksikan live di Facebook rasmi Mobile Legends: Bang Bang yang mana pertandingan ini pastinya akan diulas dalam Bahasa Melayu.
Foto: ONEEsports


Pasukan profesional Mobile Legends Malaysia, Todak menerima slot istimewa di kejohanan akan datang iaitu Kejohanan Jemputan MPL (MPLI) kerana menjuarai liga MYSG baru-baru ini.

Seperti foto di atas, Todak berkongsi slot itu bersama Burmese Ghouls (Myanmar), RRQ Hoshi (Indonesia) dan Bren Esports (Filipina). Ini bukanlah sesuatu yang menghairankan kerana juara MPL pastinya ada kelebihan dari segi slot.
Ini bermakna mereka akan menunggu pasukan yang layak dari peringkat kumpulan dan mara bertanding di peringkat suku akhir.
Senarai penuh pasukan akan bertanding pada 27 November ini:
Malaysia: Todak dan Orange Louvre Esports.
Indonesia: Alter Ego, Bigetron Alpha, EVOS Legends, Geek Fam ID, Genflix Aerowold, ONIC Esports, RRQ Hoshi (juara MPL ID S6) dan AuraFire. Nampaknya kesemua pasukan MPL ID Musim Keenam dijemput ke MPLI ini.
Myanmar: Burmese Ghouls dan Ronin Esports
Singapura: EVOS SG dan Resurgence.
Filipina: ONIC PH, Omega PH Esports, Execration, Bren Esports, Aura PH dan Blacklist International.
Ia mengumpulkan 20 pasukan terbaik dari Malaysia, Indonesia, Myanmar, Singapura dan Filipina yang mana mereka akan bertanding merebut hadiah terkumpul AS$100,000 (RM415,250).
Ikuti kami di Facebook, Twitter dan Instagram. Saksikan kami di YouTube.


Pasukan profesional Mobile Legends Malaysia, Todak memilih pasukan Geek Fam ID & Bigetron Alpha (Indonesia), Resurgence (Singapura) dan Blacklist International (Filipina) bagi menghadapi saringan di Kejohanan Jemputan Liga Profesional MLBB (MPLI) pada 27 November ini.
Dalam format kalah mati best of 3 ini, keempat-empat pasukan itu akan bertarung seperti berikut :

Geek Fam ID vs BTR Alpha (perlawanan 1)
Resurgence vs Blacklist International (perlawanan 2)

Todak akan menunggu di peringkat suku akhir bagi pemenang antara perlawanan satu dan dua. Manakala pasukan Malaysia lain iaitu Orange Louvre Esports (OLE) akan bertarung dengan EVOS SG.
Senarai penuh pasukan akan bertanding pada 27 November ini:
Malaysia: Todak dan Orange Louvre Esports.
Indonesia: Alter Ego, Bigetron Alpha, EVOS Legends, Geek Fam ID, Genflix Aerowold, ONIC Esports, RRQ Hoshi (juara MPL ID S6) dan AuraFire. Nampaknya kesemua pasukan MPL ID Musim Keenam dijemput ke MPLI ini.
Myanmar: Burmese Ghouls dan Ronin Esports
Singapura: EVOS SG dan Resurgence.
Filipina: ONIC PH, Omega PH Esports, Execration, Bren Esports, Aura PH dan Blacklist International.
Ia mengumpulkan 20 pasukan terbaik dari Malaysia, Indonesia, Myanmar, Singapura dan Filipina yang mana mereka akan bertanding merebut hadiah terkumpul AS$100,000 (RM415,250).
Jadual penuh bracket perlawanan MPLI:


Peminat Genshin Impact selalu ada sahaja perkara yang tidak masuk akal dibuat oleh mereka.
Seorang Youtuber bernama Congable mengeluarkan satu video pendek meletakkan Mr.Bean ke dalam dunia Genshin Impact.
Mr.Bean watak terkenal dari siri Mr.Bean kini hadir ke Genshin Impact.

Siapa sangka suntingan yang dibuat sangat ‘kena’ seolah-olah Mr.Bean membuat onar di dalam Teyvat.

Dari Monstadt ke Inazuma, Mr.Bean menghadapi banyak masalah di Teyvat.


Bintang terkenal Youtube Jimmy “MrBeast” Donaldson dan penstrimer tekenal Twitch Tyler “Ninja” Blevins bakal berentap untuk Best of 3 bagi League of Legends.
Mereka akan berlawan di Las Vegas, Nevada pada 9 Julai ini untuk peluang memenangi RM600 ribu.

MrBeast juga mengesahkan Ninja sudah menerima ajakan perlawanan siri League of Legends ini.

Ninja has accepted my offer. $150,000 League of Legends best of 3 match, we’ll announce our teams soon 🙂
 July 9th – Las Vegas. @crownchannel
— MrBeast (@MrBeast) June 22, 2022

Ninja juga menyambut baik cabaran dari MrBeast ini.

Siapakah yang akan menang diantara dua pasukan ini?


Individu berpengalaman dalam arena kompetitif Free Fire, MrD atau nama Mohd Ridhwan Kadar yakin terhadap pasukannya iaitu Blacklist International bakal bangkit di minggu kedua Kejohanan Majors MCPS musim kedua.
Menerusi siaran langsung di Facebook, dia mengatakan pasukannya ingin berikan sehabis baik pada minggu ini selepas aksi yang kurang konsisten minggu lalu.
“Minggu pertama agak sukar kerana terdapat perselisihan kawasan mendarat (dropspot) antara pasukan lain,”katanya.
Mrd juga sempat memetik beberapa pasukan berpotensi yang bakal menyinar pada hujung minggu ini.
“Bagi saya Geek Fam, SEM9 dan mungkin Todak bakal naik minggu kedua ini,” katanya.
Sehubungan itu, dia juga menyifatkan pasukan itu masih menyimpan rentak sebenar permainan dan mungkin dalam proses mengkaji gaya permainan pasukan lawan.
“Mereka sudah lebih setahun dalam kejohanan Majors dan sudah terbiasa dengan suasana permainan, jadi akan ada perubahan besar di minggu kedua,” katanya lagi.
Namun, dia menegaskan yang jika pasukan itu tidak menonjol mungkin kerana kurang analisis dan latihan tertentu.
Kejohanan Majors MCPS bakal bersambung pada hujung minggu ini, Sabtu dan Ahad yang akan bersiaran secara langsung di Facebook dan Youtube rasmi Garena Free Fire Malaysia pada jam 1 petang.


Piala Asia Tenggara Mobile Legends: Bang Bang, juga dikenali sebagai MSC adalah kejohanan MLBB untuk rantau Asia Tenggara.
Kejohanan ini akan menampilkan pasukan terbaik di seluruh Asia Tenggara.

Dalam sebuah hantaran Facebook MPL Malaysia, mereka memberikan petunjuk yang jelas bahawa kejohanan MSC pada kali ini bakal dianjurkan di Malaysia.
Para peminat MLBB sudah dapat menjangkakan bahawa MSC kali ini akan dilakukan di Malaysia kerana terdapat Menara Berkembar Petronas dalam hantaran ini.
Sejarah kejohanan MSC
Kejohanan MSC pertama dan kedua dijalankan pada tahun 2017 dan 2018  yang bertempat di Jakarta, Indonesia.
Pasukan IDONOTSLEEP (IDNS) turut menjadi juara pada tahun 2017, manakala pasukan Aether Main dari Filipina menjadi juara pada tahun 2018.
Pada tahun 2019 MSC diadakan di Manila, Filipina menyaksikan pasukan ONIC Indonesia merangkul kejuaraan.
Pada 11 Mei 2020, Moonton mengumumkan bahawa MSC 2020 secara rasmi dibatalkan kerana situasi pandemik COVID-19.
Disebabkan oleh pandemik COVID-19, MSC 2021 diadakan secara maya melalui strim langsung atas talian.
Pasukan Execration menjadi juara dengan menewaskan pasukan Blacklist International.
Kini, MSC 2022 sudah kembali.
Jika benar MSC kali ini akan dilakukan di Malaysia, maka ini adalah berita baik buat peminat MLBB di Malaysia.
Sama-sama kita nantikan pengumuman rasmi dari MPL Malaysia.


Jadual perlawanan Piala Asia Tenggara Mobile Legends (MSC) 2022 sudah diumumkan. Pengumuman itu dibuat oleh MPL Indonesia di akaun Instagram rasmi mereka.

View this post on Instagram

A post shared by MPL Indonesia (@mpl.id.official)

Untuk perlawanan pertama di hari pertama, kita dapat saksikan pasukan Todak akan menentang Falcon Esports dari Myanmar pada jam 12 tengah hari dan ONIC Esports pada jam 6 petang kemudian.
Manakala untuk hari kedua, Orange Esports akan menentang Impunity KH dari Kemboja sebelum mereka melanjutkan perlawanan menentang jaguh dari Singapura iaitu EVOS SG.
Dapatkah pasukan negara menghadapi lawan mereka yang sangat kuat ini? Jangan lupa saksikan peringkat kumpulan MSC 2022 yang akan bermula pada 11 Jun ini. Berikan sokongan yang tidak henti kepada Todak dan Orange Esports!


Pertemuan Orange Esports menentang EVOS SG sangat penting untuk pasukan Orange Esports mendapatkan slot ke Playoff.
Orange Esports berjaya mendapatkan kemenangan di perlawanan pertama selepas Valenz menggunakan Wan Wan mula memberikan damage yang besar.
Perlawanan kedua juga memihak kepada pasukan Orange, Atlas yang digunakan oleh Minnn menjadi kunci kemenangan buat pasukan Orange Esports.
Seilah yang cuba untuk menumbangkan Mann tidak berjaya dan terus dijatuhkan oleh Garyy dengan bantuan Born.
Seterusnya, 4 ahli pasukan EVOS SG berkumpul di lane tengah dan mereka terus kehilangan posisi selepas Minnn menggunakan Flicker untuk melakukan Fatal Link.
Semua ahli pasukan EVOS SG ditumbangkan dan pasukan Orange Esports terus sahaja menamatkan permainan.
Kemenangan ini memberikan pasukan Orange Esports menemani pasukan Todak di Playoff.
Foto: MOONTON Games


Hari kedua Piala Asia Tenggara Mobile Legends (MSC) 2022 peringkat kumpulan menyaksikan pasukan Orange Esports menentang pasukan Impunity KH.
Pasukan Orange Esports mengalami kesukaran pada minit awal permainan. Mereka memerlukan Valenz yang menggunakan Wan Wan untuk mendapatkan core item yang diperlukan.
Selepas Valenz berjaya mendapatkan core item, Orange Esports terus memenangi perlawanan demi perlawanan. Namun begitu, tidak mudah untuk mereka dapatkan kemenangan.
Mereka sering melakukan kesilapan dengan menghantar seorang demi seorang untuk menumbangkan pihak musuh. Akan tetapi, pertarungan pada minit ke-23 memihak menjadi kunci kemenangan pasukan Orange Esports.
Orange menumbangkan Boom, kemudian disusuli dengan Oppi dan juga Tyyy. Deja dan Senpai yang cuba mempertahankan base mereka terus gagal dan Orange Esports menghancurkan crystal mereka.

Orange Esports meneruskan lagi momentum mereka di perlawanan kedua. Mereka menggunakan strategi untuk memberikan tekanan kepada Ling yang digunakan oleh Oppi.
Ling gagal untuk mendapatkan sebarang buff yang diperlukan bagi mendapatkan kill ke atas pasukan Orange Esports. Pasukan Orange sekali lagi mengawal peta.
Namun begitu, Orange Esports sering membuat kesilapan dan ini menyebabkan Ling berjaya mendapatkan farm kembali.
Johnson dan Kadita yang sering bergerak di dalam peta bersama-sama menambahkan lagi tekanan kepada pasukan Orange Esports.
Orange Esports yang gagal menghadapi tekanan dari pasukan Impunity KH akhirnya tewas di perlawanan kedua.

Foto: MOONTON Games


Pertemuan pasukan Todak menentang Falcon Esports bukan suatu perkara yang mudah.
Pasukan dari Myanmar itu sudah memberikan cabaran yang tinggi kepada pasukan Todak semenjak peringkat kumpulan.
Harapan Todak untuk bangkit di perlawanan keempat tidak dapat direalisasikan apabila Ciku dan 4Meyz sering dihentikan oleh Justin yang memakai Kagura.
Kekuatan pasukan Myanmar itu semakin bertambah apabila Silent yang menggunakan Karrie mula mendapatkan item yang diperlukan.
Pertarungan pada minit ke-12 di kawasan Lord memihak kepada pasukan Falcon apabila empat ahli pasukan Todak ditumbangkan.
Kelebihan dari segi ekonomi yang dipegang oleh pasukan Falcon memberikan lagi tekanan kepada pasukan Todak dan pasukan Falcon muncul sebagai pemenang pada minit ke-15.


Momo atau nama sebenarnya Idreen Abdul Jamal, jungler pasukan Todak memberikan pesanan untuk pemain Smart Omega, Z4pnu yang sejak kebelakangan ini banyak mengeluarkan kenyataan yang boleh mengeruhkan keadaan MLBB terutamanya antara Indonesia dan Filipina.
Walaupun tidak ada kaitan dengan hal ini, Momo masih berasa tidak senang hati dengan situasi yang berlaku.

Dia juga berharap perkara seperti ini tidak akan terus berlaku.
Pesanan ini diberitahu oleh Momo selepas kejayaan mereka mengalahkan Smart Omega di perlawan suku akhir upper bracket MSC 2022.
“Sedikit pesanan untuk Z4pnu, kurang-kuranglah bercakap seperti itu supaya suasana menjadi lebih positif,” ujar Momo.
Boleh dikatakan apa yang dibuat oleh Z4pnu masih berada dalam tahap boleh diterima kerana ini hanyalah “gurau senda” untuk mempengaruhi mental pihak lawan.
Rujukan: Oneesports


Perlawanan akhir di upper bracket menyaksikan pasukan RRQ Hoshi akan menentang RSG PH.
Kedua-dua pasukan ini adalah pasukan terkuat mewakili negara masing-masing ketika ini.
Pasukan RRQ mendahului 2 perlawanan dan mereka hanya memerlukan 1 sahaja lagi kemenangan bagi mendapatkan slot ke peringkat akhir.
Namun begitu, pasukan RSG PH berjaya mengambil 1 kemenangan di perlawanan ketiga dan mereka memaksa permainan keempat dimulakan.
Perlawanan keempat menyaksikan pasukan RSG PH mendahului fasa awal permainan di mana mereka berjaya menumbangkan turtle dan juga Alberttt.
Namun begitu, R7 kembali membalas asakan yang dikenakan ke atas pasukan RRQ dengan menumbangkan Demonkite dan juga Light.
RRQ berjaya mendapatkan Lord pada minit ke-25 dan mereka terus melakukan pushing. Combo yang dimulakan oleh Clayy menggunakan Real World Manipulation memihak kepada RRQ.
RRQ Hoshi kemudian menamatkan permainan untuk mendapatkan slot ke peringkat akhir.
Foto: MOONTON Games


Orange Esports menjadi satu-satunya wakil Malaysia yang meneruskan perjuangan mereka di Piala Asia Tenggara Mobile Legends (MSC) 2022.
Mereka perlu menewaskan pasukan Smart Omega untuk mara ke peringkat seterusnya menentang pasukan Falcon Esports.
Orange berjaya mendahului dengan kemenangan 2-1 namun pasukan Omega terus menyamakan kedudukan dan mereka memaksa perlawanan kelima.
Ch4knu berjaya mendapatkan Khufra dan kebolehannya bermain hero itu sangat baik dan memberikan tekanan yang tinggi kepada pasukan Orange di perlawanan kelima.
Orange Esports tidak mempunyai jawapan untuk mengawal pasukan Omega mendapatkan objektif. Mereka kemudian tewas pada minit ke-15.
Walaupun mereka tewas, pasukan Orange Esports sudah berusaha dengan cukup baik untuk mencapai ke tahap ini. Syabas diucapkan.
Pasukan Omega akan mara ke peringkat seterusnya dan akan menentang pasukan Falcon Esports.
MSC 2022 akan berlangsung hingga Ahad, mengumpulkan 12 pasukan terbaik MLBB di Asia Tenggara.
Sebanyak AS$300,000 (RM1.32 juta) menjadi rebutan pasukan-pasukan yang bertanding.
Siaran langsung boleh disaksikan di Facebook dan Youtube Mobile Legends: Bang Bang.
Foto: MOONTON Games


Hari pertama peringkat kumpulan Piala Asia Tenggara Mobile Legends (MSC) 2022 menyaksikan pasukan Todak akan menentang pasukan Falcon dari Myanmar.
Pasukan Falcon berjaya mendapatkan kemenangan pertama apabila mereka berjaya mendapatkan kelebihan pada minit akhir permainan.
Perlawanan kedua diteruskan dan pasukan Todak sekali lagi memberikan peluang kepada Momo untuk bermain jungler.
Mereka berjaya mengawal permainan pada minit awal namun pasukan Falcon mula membalas serangan.
Pertarungan diteruskan dan pasukan Todak kehilangan Luminous Lord pada minit ke-17.
Akan tetapi, pasukan Todak berjaya menumbangkan 3 orang ahli pasukan Falcon dan mereka terus menuju masuk ke arah base Falcon.
Pasukan Falcon yang hanya mempunyai 2 orang ahli iaitu Karrie dan Akai gagal mempertahankan crystal mereka.

Pasukan Todak akhirnya berjaya menyamakan kedudukan dengan skor 1-1.


Perlawanan kedua pasukan Todak menyaksikan mereka bertemu dengan pasukan ONIC Esports.
Pasukan Todak hanya memerlukan 1 sahaja kemenangan untuk layak ke peringkat playoff.
Pasukan ONIC Esports berjaya mengawal peta di minit awal permainan, mereka mendapatkan objektif demi objektif untuk memberi tekanan kepada Todak.
Todak terus diasak di minit pertengahan permainan, mereka sering ditewaskan dengan Iron Hook yang digunakan oleh Kiboy.
Namun begitu, menjelang pada minit ke-20, Yums berjaya menggunakan Fatal Link ke atas 3 orang ahli pasukan ONIC.
Ini memberikan mereka peluang untuk melakukan kombo bersama Yin Yang Overturn dan menumbangkan pasukan ONIC. CW yang menggunakan Popol dikawal oleh 4Meyz dan turut terkorban.
Butsss yang tinggal keseorangan tidak dapat mempertahankan base mereka. Tahniah pasukan Todak! Mereka berjaya melakukan comeback!


Pasukan Todak meneruskan perjuangan mereka di peringkat playoff menentang pasukan Smart Omega. Pasukan Omega sememangnya salah satu pasukan yang sangat kuat.
Perlawanan pertama menyaksikan pasukan Todak masih mengekalkan strategi mereka untuk memberikan Momo menjadi jungler manakala Ciku akan bermain sebagai marksman.
Todak mengawal permainan pada minit awal apabila mereka berjaya menghentikan Raizen dari mencuri buff Momo. Penggunaan retribution yang tepat oleh Momo juga membantu pasukan Todak mendapatkan objektif.
Pertarungan di kawasan Lord cukup lama untuk kedua-dua pasukan. Namun begitu, selepas menjatuhkan Moon, Ciku dan Momo, pasukan Omega berjaya mendapatkan Lord pertama mereka.
Akan tetapi, mudah sahaja Lord dihapuskan oleh pasukan Todak. Lord sekali lagi berjaya diambil oleh pasukan Omega pada minit ke-17 menyebabkan pasukan Todak bermain di posisi pertahanan.
Mereka masih mampu mempertahankan base mereka.Kemenangan besar oleh pasukan Todak pada minit ke-21 memberikan mereka kelebihan untuk mengambil Lord selepas menjatuhkan Raizen.
Todak melakukan push bersama Lord dan mereka terus menamatkan permainan.

Di perlawanan ketiga, pasukan Todak menggunakan Popol dan juga Masha untuk memberikan tekanan kepada pasukan Omega.
Di fasa awal permainan, kedua-dua pasukan berbalas serangan dan pasukan Todak lebih hebat di dalam rotasi dan strategi mereka.
Todak fokuskan kepada objektif pada fasa pertengahan permainan. Mereka menggunakan kelebihan Popol yang digunakan oleh Ciku untuk menghancurkan turret pasukan Omega.
Omega terus diasak dan mereka seolah-olah kehilangan fokus untuk menghentikan kawalan peta yang dilakukan pasukan Todak.
Perlawanan di Lord yang pertama memberikan kelebihan pada pasukan Todak. Mereka mengawal pasukan Omega dari cuba untuk menghalang Todak dari mendapatkan Lord.
Iron Hook yang sangat baik diguna pakai oleh Yums berjaya menumbangkan E2Max, pasukan Todak mengambil peluang itu untuk melakukan push dan menamatkan perlawanan.

MSC 2022 akan berlangsung hingga Ahad, mengumpulkan 12 pasukan terbaik MLBB di Asia Tenggara.
Sebanyak AS$300,000 (RM1.32 juta) menjadi rebutan pasukan-pasukan yang bertanding.
Siaran langsung boleh disaksikan di Facebook dan Youtube Mobile Legends: Bang Bang.


Selepas tamatnya peringkat kumpulan di Mobile Legends: Southeast Asia Cup (MSC 2023) di Kemboja, kini lapan pasukan akan berentap di peringkat kalah mati.
 Pada perlawanan pertama, RSG Slate SG daripada Singapura akan memulakan peringkat kalah mati dengan berentap dengan pasukan tuan rumah iaitu Burn X Flash.
 Juara M3, Blacklist International akan berlawan dengan satu-satunya pasukan jemputan yang layak ke peringkat kalah mati iaitu Fire Flux Impunity di perlawanan kedua.

Di perlawanan ketiga, Wakil Malaysia, Todak berdepan tugasan besar di mana juara dunia ECHO akan menjadi lawan mereka dan sudah semestinya ECHO mahukan tahkta MSC 2023.
 Akhir sekali, salah satu pasukan gergasi Indonesia iaitu ONIC Esports dan EVOS Legends akan dihantar pulang selepas mereka akan bertemu sesama sendiri dalam perlawanan keempat.
 Pemenang di peringkat suku akhir akan bertemu di peringkat separuh akhir dan ramai menjangkakan bahawa banyak kejutan boleh berlaku di peringkat kalah mati.
Dengan ketiadaan format Upper dan Lower Bracket, semua pasukan tidak boleh menyimpan strategi mereka dan perlu menggunakannya ketika di peringkat ini kerana jika pasukan tersebut tewas, mereka akan tersingkir daripada MSC 2023.


Wakil Malaysia ke Mobile Legend Southeast Asia Cup (MSC), Todak diundi bersama bekas juara dunia, Blacklist International dan wakil daripada wilayah Timur Tengah dan Afrika Utara (MENA) dalam kumpulan D.
Sudah semestinya, bekas juara dunia, Blacklist International menjadi halangan terbesar untuk pasukan itu mara ke peringkat kalah mati.
Team Occupy akan menjadi pasukan ‘underdog’ dan kedua-dua pasukan gergasi ini perlu berhati-hati dengan kebolehan pasukan daripada MENA ini.
Manakala di kumpulan A, ECHO berdepan lawan mudah selepas mereka diundi bersama Fire Flux Impunity daripada Turkiye dan Team Evo daripada Laos.

Di kumpulan B, RSG Slate SG dan bekas juara dunia, EVOS Legends akan menjadi lawan untuk pasukan Myammar iaitu Fenix Esports.
Akhir sekali, ONIC Esports akan berjumpa dengan Team Outplay daripada Wilayah Amerika Utara dan Burn X Flash daripada Kemboja.
Pusingan kumpulan akan bermula dari 10 Jun sehingga 13 Jun manakala pusingan kalah mati akan bermula pada 15 Jun sehingga 18 Jun


Piala Asia Tenggara Mobile Legends (MSC) 2019 akan memulakan peringkat kumpulannya, esok dan wakil sulung Malaysia, Geek Fam sudah bersedia untuk menghadapi lawan mereka bagi merebut jumlah hadiah wang tunai terkumpul ₱6.26M (RM500,000)!

Bermula jam 10 pagi esok, Geek Fam akan bertembung dengan Bren Esports (Filipina) untuk perlawanan pertama dan IDNS Thailand pada perlawanan ketiga (1 petang). Pastikan korang support wakil Malaysia ini dengan menonton livestream yang akan dibuat di Facebook rasmi Mobile Legends: Bang Bang.

Peringkat kumpulan ini dimulakan pada 19 dan 20 Jun di mana ia akan menentukan siapa akan ke upper bracket pada playoffs.
Playoffs pula akan bermula pada 21 hingga 23 Jun 2019 di SMART Araneta Coliseum.
Ikuti kami di Facebook dan Instagram.
Saksikan kami di YouTube.
Gambar featured image: FB Geek Fam Mobile Legends


Geek Fam adalah wakil sulung Malaysia ke Piala Asia Tenggara Mobile Legends (MSC) 2019 dan hari ini mereka berdepan skuad Filipina, Bren Esports dan IDNS Thailand di peringkat kumpulan.
Bagaimanapun, dengan kekalahan 1-2 dengan Bren dan kemenangan tipis 2-1 ke atas juara MSC 2017, Geek Fam masih perlu bertarung Jumaat untuk penentuan ke playoffs. Empat pasukan akan tersingkir dan mereka perlu berhempas pulas untuk mempertahankan kedudukan dalam kejohanan ini!

Ayuh kita berikan sokongan kepada mereka pada hari Jumaat nanti!
Buat masa ini masih belum ada kemaskini pada jam berapa perlawanan ini akan dimulakan pada lusa tapi kami akan maklumkan kepada korang jika ada berita terbaru!
Korang boleh saksikan kembali perlawanan pada hari ini:

Ikuti kami di Facebook dan Instagram.
Saksikan kami di YouTube.
Gambar featured image: FB Geek Fam Mobile Legends


Kuala Lumpur: Kejohanan tahunan Mobile Legends: Bang Bang Asia Tenggara (MSC) kini kembali.

MSC akan disertai oleh negara Asia Tenggara iaitu Malaysia, Singapura, Indonesia, Kemboja, Laos, Filipina, Thailand dan Vietnam.  Sebanyak 12 pasukan akan bertarung merebut hadiah terkumpul AS$150,000 (RM615,700).
Moonton juga mengacah yang terdapat pemain veteran dan ‘sudah bersara’ akan membuat  kemunculan eksklusif.
“Kami teruja membawa MSC kembali tahun ini untuk menyatukan pemiant Asia Tenggara menyokong pasukan kebangsaan mereka,” kata Han Ziwei, Ketua MSC, MOONTON Games.
Wakil Moonton juga berkata, kejohanan ini akan diadakan secara dalam talian.

Pusingan kelayakan pertama akan bermula pada 7 hingga 8 Jun ini manakala pusingan kelayakan kedua pada 9 Jun.
Bagi playoffs pula adalah pada 11-13 Jun ini diikuti grand final pada hari terakhir.
Seiring dengan MSC 2021, akan ada aktiviti dalam permainan dan bintang #MLBB.

Difahamkan, tahun lepas tiada MSC kerana pandemik dan digantikan dengan kejohanan jemputan (MPLI).
Bagi info lanjut anda boleh layari laman sesawang ini.


Muerta hero baharu yang ke-124 kini sudah tiba ke Dota 2 dalam kemas kini 7.32e Dead Reckoning.
Hero ini mengambil inspirasi tradisi daripada Sepanyol iaitu Dia De los Muertos (Hari Kematian).

Muerta adalah hero yang menguasai kematian dengan kuasa etheral dan pistolnya yang boleh memberi fear dan silence kepada musuh.
Ultimatenya pula menukarkan serangannya kepada magic damage.
Muerta juga adalah carry late game dimana dia sangat kuat apabila sudah mendapat banyak item.

Skill Muerta
Dead Shot (Q)

Muerta akan menembak di satu kawasan dan anda boleh menggunakan vector untuk mengubah arah peluru ini. Mereka yang terkena pantulan peluru akan terkena fear.
The Calling (W)

Muerta akan mengeluarkan empat revenant yang akan berpusing dalam satu area of effect (AoE).
Musuh dalam AoE akan mendapat slow dan attack speed dikurangkan.
Musuh yang melanggar revenant ini akan mendapat silence dan dikenakan damage.
Gunslinger (E) – Passive

Serangan Muerta akan mempunyai peluang untuk menembak kali kedua pada sasaran lain yang mengutamakan Heroes.
Pierce The Veil (R) – Ultimate

Pierce the Veil adalah Ultimate untuk Muerta.
Muerta akan bertukar dan menjadi imun kepada physical damage.
Semua serangan Muerta akan bertukar menjadi magical damage dengan tambahan attack damage dan phased movement.
Muerta juga boleh menyerang musuh ethereal tetapi tidak akan membuat damage kepada sasaran yang Magic Immune.
Adakah Muerta akan menjadi kuat seperti hero-hero late game carry yang lain?


Sebut sahaja permainan video, pasti akan ada unsur transaksi di atas talian yang melibatkan penggunaan wang ringgit.
Sudah pasti barang-barang yang dibeli di dalam transaksi atas talian ini akan memberikan kepuasan kepada para pengguna.
Sebelum ini, ramai di antara netizen yang mempersoalkan hukum menikam kotak-kotak (lootbox) di dalam permainan peranti mudah alih PUBG Mobile dan Mobile Legends.

Ada di antara mereka yang mengatakan ianya haram dan ada juga yang mengatakan tidak. Namun begitu, Pejabat Mufti Wilayah Persekutuan kini mengisytiharkan bahawa ianya haram.
Keputusan itu disokong dengan hujah “Ianya dilarang di dalam islam oleh kerana mengandungi elemen zero-sum game; iaitu bergantung kepada nasib (luck) semata-mata. Di samping itu, menafikan hak pembeli untuk membeli apa yang dihajati,”
Akan tetapi mereka menambah “Walau bagaimanapun, pengharaman dikhususkan sekiranya pemain membeli UC untuk menikam barang-barang itu. Adapun, UC digunakan untuk membeli barang secara terus tanpa berlaku proses tikaman, hukumnya adalah harus seperti pembelian melalui duit Silver dan sebagainya,”
Apa pendapat anda tentang fatwa yang dikeluarkan ini? Nyatakan komen anda di ruangan yang disediakan.
Foto: Gamingonphone


Baru-baru ini NSP Esports sudah mengambil pasukan pencabar baru PMPL, Astra X yang akan bermain di PMPL MY/SG musim keempat sebagai NSP Astra.

Terkini, penganalisis, pengulas dan juga pemain PUBG Mobile, Muhammad Amirul “Topcast” Hazim Alias diumumkan akan bersama NSP Astra sebagai penganilisis pasukan itu. Pengumuman itu dibuat dalam sebuah hantaran Facebook NSP Esports baru sahaja tadi.
Topcast sebelum ini pernah mengulas kejohanan PMPL MY/SG musim ketiga dan PMNC Malaysia 2021. Boleh dikatakan teknik kupasan beliau tentang permainan itu sangat bagus dan penuh dengan info-info yang berguna kerana beliau juga seorang pemain PUBG Mobile itu sendiri.
Dengan kemasukan Topcast ke dalam pasukan NSP Astra sebagai penganalisis, pasti akan ada strategi-strategi yang menarik bakal digunakan oleh pasukan itu menghadapi 19 pasukan yang lain bagi menjadi juara PMPL musim keempat.
Penulis ingin mengucapkan tahniah kepada Topcast di atas pelantikan beliau sebagai penganalisis! Selamat maju jaya bersama NSP Astra.


Zaed atau nama sebenarnya Muhammad Zaed Hakimi adalah salah satu pemain baru yang bersinar di Liga Profesional Mobile Legends (MPL) MY musim ke-9. Ketangkasan dan kemahiran pemain Red Esports ini di peranan assassin menjadi pemukau mata para penonton liga itu.

Kami dari pihak MyGameOn sempat menemu bual pemenang anugerah Best Rookie Award ini. Ketika ditanya tentang apa perasaannya menjadi pemenang anugerah itu. Zaed berkata dia sangat bangga.
“Saya berasa amat bangga kerana ini adalah pencapaian saya yang pertama kali ketika mula bermain permainan peranti mudah alih. Ini adalah satu penghargaan yang sangat besar buat saya,” katanya.

Ditanya tentang hala tujunya sebagai pemain profesional selepas tamatnya MPL ini. Zaed berkata jika masih ada rezeki, dia akan menyambung kontrak.
“Jika rezeki ada, saya akan sambung kontrak dan membuat comeback yang lebih hebat untuk musim seterusnya. Nantikan.
“Ibu bapa saya tidak menyokong sepenuhnya kerjaya saya sebagai pemain profesional e-sukan Mobile Legends. Namun begitu, apabila saya berjaya menunjukkan pencapaian saya, mereka mula memberikan sokongan yang berterus kepada saya. Alhamdulillah,” ujarnya.
Zaed berkata dia mula bermain Mobile Legends sebagai hobi masa lapang dan tidak berniat untuk menjadi pemain profesional pada mulanya.
“Saya memang berminat bermain Mobile Legends dari dulu lagi. Mula-mula main untuk suka-suka sahaja namun kini saya sudah bergelar pemain profesional,” katanya sambil ketawa.

Ditanya tentang perasaannya bermain di atas pentas MPL. Zaed berkata pada awalnya sedikit gugup namun mula membiasakan diri minggu berganti minggu.
“Pada mulanya di minggu pertama dan kedua memang saya berasa gugup. Lama kelamaan saya berasa sudah biasa bermain di atas pentas dan keyakinan saya makin bertambah.
“Saya baru sahaja belajar bermain hero assassin ni. Sebelum jadi pemain profesional, hero kegemaran saya adalah marksman. Namun marksman tidak boleh jadi meta hyper carry, jadi saya beralih ke assassin. Ling dan Hayabusa menjadi pilihan hero kegemaran saya ketika ini,” akhirinya.
Meskipun RED Esports tewas di playoff untuk musim kali ini, akan tetapi mereka sangat cemerlang berbanding musim lepas di mana mereka gagal ke playoff. Diharap pasukan RED Esports akan bangkit semula dan menjadi salah satu pasukan yang bakal menggegarkan pentas di musim seterusnya.
Foto: MOONTON Games


Mohd “LinkEzaa” Hadim adalah salah seorang pemain profesional Mobile Legends yang memulakan debut di MPL MY musim ke-8.
Dia berjaya meraih gelaran MVP untuk minggu kedua dan keempat musim liga serta best rookie secara keseluruhan. Pencapaian itu cukup untuk mengangkat namanya sebagai rising star di dalam arena kompetitif Mobile Legends.
Selepas mendapat tempat ketiga di MPL MY musim ke-8, dia bersama pasukan menyertai Kejohanan Jemputan Liga Profesional Mobile Legends (MPLI) 2021 namun tewas di tangan pasukan Alter Ego pada pusingan pertama.
Semangatnya untuk terus bermain tidak terhenti di situ kerana PABZ Esports MY mengumumkan LinkEzaa sebagai salah seorang ahli mereka selepas dirinya tamat kontrak bersama Orange Esports.
Tidak berapa lama kemudian, LinkEzaa sekali lagi beralih ke pasukan lain iaitu Team Caracal. Team Caracal terdiri dari bekas pemain RSG MY dan juga Team Bosskurr. LinkEzaa bermain sebagai jungler pasukan dan mereka berjaya melayakkan diri ke peringkat liga MPL MY musim ke-9 selepas menewaskan pasukan Team Haq Academy di peringkat kelayakan MPL MY.
KESERASIAN

Kami dari pihak MyGameOn sempat menemu bual Hadim tentang pengalamannya bersama Team Caracal.
“Lain dari yang lain, saya sudah serasi bersama pasukan Orange Esports sebelum ini, jadi corak permainan kami menjadi kemas dan synchronize. Manakala di Team Caracal, saya kurang keserasian dengan pasukan pada peringkat awal.
“Namun hasil tunjuk ajar dari jurulatih serta latihan yang kerap, kami berjaya membina keserasian itu bersama sebelum menjelang MPL MY musim ke-9,” ujarnya.
CABARAN

Ketika ditanya tentang cabaran bermain serta menyesuaikan diri dengan pasukan baru, LinkEzaa menjawab, “Secara jujurnya, saya berasa amat malu pada peringkat awal sesi perkenalan. Kurang bercakap dan bertegur sapa dengan ahli pasukan namun mula membina hubungan bersama ahli pasukan lain dan corak permainan kami sebagai satu pasukan mula menjadi makin kemas dan teratur. Saya banyak belajar benda baru selepas masuk ke Team Caracal,” katanya.
LinkEzaa juga sudah bersedia dalam menghadapi cabaran di MPL MY musim ke-9.
“Saya bangun awal, solat di awal waktu dan juga datang membuat latihan di awal pagi. Kami selalu membuat latihan selama 12 jam sehari untuk mengukuhkan lagi hubungan di antara pasukan dan corak permainan kami itu sendiri. Saya berasa lebih yakin dengan diri sendiri ketika ini dan MPL MY musim ke-9 bakal menjadi batu loncatan saya di dalam karier saya sebagai pemain profesional yang baru,” katanya.
HERO POOL

Di musim yang lepas, kita dapat lihat LinkEzaa kerap menggunakan hero seperti Aulus, Alucard dan Bane. Ketiga-tiga hero fighter ini sangat kuat di dalam tangan LinkEzaa di mana dia berjaya mendapat gelaran MVP di minggu kedua dan keempat di musim lepas.
Ketika ditanya adakah penonton dan peminat akan dapat melihat hero baru atau assassin yang bakal digunakan olehnya, “Lihat sahaja di musim liga nanti, hero pool saya sudah semakin bertambah berkat tunjuk ajar dari jurulatih dan juga ahli pasukan. Mereka kerap memberikan tips dan semangat untuk terus belajar hero baru,” katanya.
HUBUNGAN DI ANTARA PASUKAN

Team Caracal mementingkan semangat persahabatan di kalangan ahli pasukan, ikatan sillaturahim itu menjadi elemen penting di dalam pasukan. LinkEzaa menyatakan nilai murni yang dimaksudkan itu, “Selepas tamatnya sesi latihan bersama ahli pasukan, kami akan keluar melepak bersama-sama. Di sini, kami mengamalkan prinsip jika setengah ahli pasukan keluar lepak, yang lain harus turut serta untuk merapatkan lagi hubungan sesama pasukan. Kami akan menonton filem di panggung wayang, makan di restoran dan juga bermain magic chess bersama-sama,” ucap LinkEzaa.
IDOLA LINKEZAA
Idola LinkEzaa, Kuja.
“Idola saya adalah tidak lain tidak bukan, Kuja. Dia adalah pemain yang sangat hebat ketika dahulu dan terus menjadi jurulatih tidak beberapa lama kemudian. Dia juga adalah seorang yang suka berjenaka dan sering memberikan nasihat dan tips dalam Land of Dawn.
“Saya percaya Kuja mampu membawa pasukan kami untuk memenangi MPL MY musim ke-9. Saya juga yakin dengan diri saya sebagai pemain underdog yang mampu menjadi jaguh dan setaraf dengan pemain veteran yang lain,” katanya mengakhiri perbualan.
Foto: Team Caracal


Nampaknya Apex Legends Mobile akan dilancarkan tak lama lagi.
Ramai pemain dan peminat Apex Legends kini menunggu Apex Legends Mobile untuk dikeluarkan.
Sejak beta tertutup tahun lepas, Apex Legends Mobile kini dalam fasa baru dengan 10 negara baru.
Respawn juga ada membuat beberapa persoalan yang sering ditanya dan mereka menjawabnya di laman sesawang EA.
Bila dan manakah pelancaran ini akan tiba?
Apex Legends Mobile akan boleh dimuat turun di Android dan iOS di Australia, New Zealand, Singapura, Malaysia, Philippines, Indonesia, Mexico, Peru, Argentina, dan Colombia.

Pada mulanya terdapat tarikh pelancaran ini iaitu 28 Februari-1 Mac namun nampakya Respawn membuang kenyataan ini dari laman rasmi itu.
Apa Legends/kandungan yang akan dimasukkan ke Apex Legends Mobile?
Kami sangat berbangga untuk menunjukkan sistem dan ciri-ciri baru untuk semua pemain.
Pemain boleh bermain sebagai Bloodhound, Gibraltar, Lifeline, Wraith, Bangalore, Octane, Mirage, Pathfinder, dan Caustic.
Banyak lagi akan datang.
Bila permainan ini akan dilancarkan sepenuhnya?
Setakat ini kami hanya akan berkongsi selepas beberapa keputusan didapati dari kawasan yang mendapat pelancaran ini.
Jika anda adalah dari salah satu negara itu, pra-pendaftaran kini sudah dibuka.
Adakah Apex Legends Mobile mempunyai fungsi rentas pelantar ke konsol?
Tidak. Apex Legends Mobile dibuat khas untuk telefon dan tidak akan membawa rentas pelantar ke PC atau konsol.
Apa stor digital yang ada untuk Apex Legends Mobile?
Google Play Store dan Apple App Store dan Apex Legends juga tidak akan membenarkan laman web pihak ketiga atau muat turun APK.
Telefon apa yang optimum untuk Apex Legends Mobile?
Apex Legends Mobile masih dalam pembinaan dan akan dicuba untuk optimum di beberapa peranti.
Apa yang tidak disokong ialah iOS dengan RAM 2GB ke bawah dan Android dengan RAM 3GB ke bawah.
Bagi peranti Android akan disokong RAM 2GB tetapi untuk beberapa jenama ini sahaja:

Vivo
Oppo
Huawei
Motorola
Samsung
Lenovo
Xiaomi

Spesifikasi Minimum
Android:

Android 8.1
Open GL 3.0 atau lebih tinggi
3 GB ruang kosong
Sekurang-kurangnya 3 GB RAM
Saiz Skrin: N/L/XL

 iOS:

iPhone 6S atau ke atas
OS version: 10.0 ke atas
CPU: A9
3 GB ruang disk
Sekurang-kurangnya 2GB RAM

Setakat ini sahaja informasi yang diberikan oleh Respawn jangan lupa membuat pra-pendaftaran untuk peminat Apex Legends di Malaysia di Google Play Store dan Apple App Store.


Penyanyi dan juga streamer, Muna Shahirah atau lebih dikenali sebagai Muna X Moci kini rasmi menjadi duta terbaru CRIT Esports.
Dalam satu pengumuman hari ini, CRIT Esports mengumumkannya dalam satu hantaran di Facebook.
Pengumuman ini selari dengan kerjasama terbaru dari CRIT Esports bersama jenama jam tangan Ernest Borel minggu lalu yang mana Muna turut hadir ketika acara perasmian kolaborasi itu.

Kami dari MyGameOn ingin mengucapkan selamat maju jaya kepada Muna sebagai duta baharu.
CRIT Esports dalam kenyataan sebelum ini juga akan melancarkan kempen promosi sempena kerjasama dengan Ernest Borel.


Bermula hanya dengan bermain PUBG Mobile di telefon pintar secara suka-suka, penyanyi kelahiran Mersing, Johor, Muna Shahirah kemudian mencari peluang menceburi bidang lain selepas aktiviti muziknya terkesan akibat pandemik COVID-19.
Dengan pelaksaan Perintah Kawalan Pergerakan (PKP) yang berlanjutan dan fasa satu Pelan Pemulihan Negara (PPN) yang baru dilaksanakan, banyak kehilangan tawaran persembahan dan program televisyen yang terbatas.
Muna, 27, kemudiannya menceburi bidang penstriman permainan video di Facebook (FB) Gaming selepas belajar menerusi Youtube tanpa bimbingan sesiapa.
Selepas identitinya sebagai penyanyi diketahui oleh penonton siaran langsungnya, Muna menggunakan page Facebooknya untuk turut mempromosikan lagunya selain bermain permainan video.
“Awalnya, ramai tidak tahu saya seorang penyanyi namun ia terbongkar ketika sesi ‘live streaming’ bersama pengikut. Ketika bersembang sambil layan permainan video, saya menyanyi, kemudiannya ada yang menegur suara saya sedap.” katanya.
Dengan pengikut yang mula mencecah 500,000, Muna melihat perkembangan ini dari sudut positif, bahawa dengan permainan video bukan sahaja boleh membantu untuk menjana pendapatan, tetapi boleh juga membantu untuk mempromosikan lagu.
Walaupun Muna bersyukur dengan bidang yang diceburi kini, dia masih terasa sedih melihat rakan-rakan di dalam industri muzik yang terkesan kerana perlaksaan fasa satu PPN dan mengharapkan COVID-19 cepat berlalu.
Sumber: BH Online
Foto: Harian Metro


Pemain lagenda tanah air untuk permainan video Dota 2 iaitu Chai “Mushi” Yee Fung kini menjadi ketua jurulatih untuk pasukan Indonesia, BOOM Esports.
Perkara itu diumumkan oleh organisasi itu di Twitter. Di dalam ciapan itu, Mushi memberikan kenyataan bahawa beliau rasa teruja diberikan peluang untuk menjadi sebahagian dari keluarga BOOM Esports.

Here is @Mushi_Chai interview as BOOM Esports DOTA 2 coach pic.twitter.com/AHm6RIPGE5
— BOOM Esports (@boomesportsid) October 28, 2021

Beliau mula dikenali di permainan video Dota 2 selepas mewakili Malaysia di kejohanan antarabangsa The International 2 bersama pasukan Orange Esports.
Orange Esports tidak berjaya mara ketika itu selepas ditewaskan di peringkat lower bracket oleh Ehome dengan skor 1-0.
Selain itu, Mushi juga pernah menyertai Fnatic dan TNC.
Kemasukan Mushi sebagai jurulatih di BOOM pasti akan memberikan impak yang besar di dalam pasukan. Jejaka yang berusia 31 tahun ini adalah salah seorang veteran dan juga mempunyai pengalaman yang begitu mendalam di dalam permainan video Dota 2.
Adakah prestasi pasukan BOOM Esports akan meningkat di dalam musim Dota Pro Circuit (DPC) yang akan bermula tidak lama lagi? Kita bakal saksikan.


Pemain veteran Dota 2, Chai Yee Fung atau Mushi sah meninggalkan organisasi itu pada dua hari lepas.
Berita itu diumumkan di laman Facebook Team SMG.

Mereka mengucapkan terima kasih dan berharap perjalanannya selepas ini berjalan dengan lancar.
Tiada sebab dinyatakan kenapa beliau keluar tapi menurut laporan Yahoo! SG, pemain kelahiran Malaysia ini ditukar posisinya dengan Roger “Roddgeee” Tan bagi melayakkan diri ke divisi atas untuk DPC Asia Tenggara.
Mushi juga menulis di Facebook yang dirinya kini aktif dan masih mengejar cita-citanya.
Beliau kini bergelar ejen bebas.


Baru-baru ini Mushi dikurniakan seorang anak.
Menerusi satu hantaran di Facebook semalam, Mushi kini bertanyakan netizen dan peminat untuk menamakan anaknya.
Komen-komen netizen boleh buat pecah perut.

Sudah semestinya pelbagai nama diberikan cadangan oleh peminat Mushi.
“Outworld Devourer adalah nama paling sesuai,”
“Namakan anak awak “Meshehwkahdjeishdt reaver,”
Ada juga yang memberi cadangan untuk memberi nama anaknya Dendi kerana Mushi menang dengan Dendi ketika TI3 semasa 1v1.
Paling sadis ada yang memberi cadangan dengan nama Kyxy.
Kyxy terkenal dengan antara kesilapan paling besar dalam sejarah pertandingan Dota 2.


Pada penghujung November, Mediatonic memulakan sebuah acara kerjasama susun suai gambar antara para pengikut akaun Twitter Fall Guys dan juga ahli-ahli Discord mereka. Teka-teki yang menggunakan tanda pagar #JigSawus tersebut kini telah diselesaikan dan ia mendedahkan musim ketiga Fall Guys: Ultimate Knockout yang diberi tajuk Winter Knockout.
Malangnya, Mediatonic belum mengumumkan tarikh pelancaran musim baharu ini. Kemungkinan besar ia akan dilancarkan pada awal atau pertengahan bulan Disember, sesuai dengan tema Hari Natal atau musim sejuk yang ditonjolkan.

HUGE SHOUT OUT to everyone for working together and completing this puzzle!
 I’m pleased to announce the theme of #FallGuysSeason3 is…
 ❄ Fall Guys: Winter Knockout ❄
 Or, as I personally like to call it:
 ❄ Fall Guys goes brrr ❄ https://t.co/uH7BAT6kjG pic.twitter.com/J7IJdb3rhn
— Fall Guys 👑 (@FallGuysGame) November 25, 2020

Fall Guys: Ultimate Knockout kini boleh dibeli untuk PC melalui Steam dan PS4. Jika anda masih belum memiliki permainan ini, sekarang ialah waktu yang sesuai kerana versi PC menerima potongan harga 20% menjadikan harganya RM31.20 sahaja. Tawaran Jualan Musim Luruh Steam ini akan berakhir pada 2 Disember 2020.
Ikuti kami di Facebook dan Instagram.
Saksikan kami di YouTube.


Dah masuk musim ketiga, siapa yang akan layak ke playoffs kali ini? Adakah Bosskur Gaming (bekas ASYN), Reborn (juara musim lalu dan dikenali sebagai Saiyan Reborn) akan dapat meneruskan rentak mereka di musim liga?
Musim liga ini akan bermula setiap minggu selama 6 minggu. Jadi sepanjang 1 Mac hingga 7 April nanti, korang boleh bersorak untuk menyaksikan siapa antara pasukan kegemaran yang layak mengumpul mata tertinggi. Persaingan pastinya sengit kerana hanya 8 pasukan teratas saja layak ke playoffs yang mana perlawanan akan diadakan on-ground demi merebut hadiah wang tunai terkumpul USD100,000 (RM407,000).
Ini adalah 10 pasukan yang sudah pun layak ke MPL musim ketiga ini yang mana empat daripadanya adalah dari Singapura:

Bosskur Gaming – Malaysia
NARA Esports SG – Singapura
Myterious Assassin (MyA) – Malaysia
ICON – Malaysia
Reborn (Juara MPL musim kedua) – Malaysia
Xpax X-Assins – Malaysia
Resurgence – Singapura
Geek Fam – Malaysia
Bigetron SG – Singapura
EVOS Esports SG – Singapura

Mereka akan berlawan dalam format Round Robin BO3 dan ini adalah pembahagian mata untuk setiap pasukan:
2- 0, Pemenang menerima 3 mata.
2-1, Pemenang menerima 2 mata, yang tewas terima 1 mata.
Jadi siapa korang rasa akan mengumpul mata tertinggi di musim liga ini nanti?
Nantikan juga perlawanan Bosskur Gaming bertemu EVOS SG pada jam 7PM esok di FB Page Mobile Legends: Bang Bang. Korang boleh rujuk semua maklumat lanjut tentang MPL S3 di laman web rasmi ini.
Sumber gambar dari MPL dan eGG Network.


Homebois masih mendominasi di kumpulan A dan mereka harus mengekalkan prestasi yang cemerlang untuk mendapatkan mata yang tinggi.

Mereka mahu slot di upper bracket dan itu menjadi satu cabaran memandangkan mereka bermula dengan mata negatif 8.
Di dalam satu temubual Sith terhadap Ciku selepas kemenangan pasukan Homebois ke atas MAB sebentar tadi.
“Mustahil untuk Homebois mengekalkan kemenangan 100% kerana mereka akan berjumpa dengan Todak.” ujar Ciku.
Terdahulu, pasukan Todak berjaya mengharungi cabaran di peringkat liga MPL MY/SG musim ke-6 tanpa sebarang kekalahan.
Adakah kita akan melihat pasukan Homebois melakukan perkara yang sama? Kita bakal saksikan.


Aspek grafik sahaja tidak cukup membuatkan satu permainan video hebat, audio juga sangat penting. Antara contoh permainan video yang diingati kerana muziknya adalah Tony Hawk’s Pro Skater yang pertama dan sekuelnya.
Tony Hawk’s Pro Skater 1+2 merupakan versi remake dua judul tersebut dan pembangunnya Vicarious Visions akan mengembalikan kebanyakan muzik yang dimainkan dalam versi asal kedua-duanya. Anda boleh mendengar playlist rasmi muzik latar tersebut di Spotify.

What lyrics come to your head first? 🎧 Skate to songs from the era-defining soundtrack #THPS https://t.co/pwW052ooSY pic.twitter.com/9D73rg7w8W
— Tony Hawk’s Pro Skater 1 and 2 (@TonyHawkTheGame) May 15, 2020

Antara lagu-lagu yang semestinya diingati ramai peminat Tony Hawk’s Pro Skater seperti Superman oleh Goldfinger, Guerilla Radio oleh Rage Against the Machine, dan banyak lagi terkandung dalam playlist.
Tony Hawk’S Pro Skater 1+2 akan dilancarkan pada 4 September 2020 di PC, PlayStation 4 (PS4), dan Xbox One.
Ikuti kami di Facebook dan Instagram.
Saksikan kami di YouTube.


Baru-baru ini, Bandai Namco Entertainment mengumumkan bahawa permainan My Hero Ultra Impact berdasarkan My Hero Academia akan dikeluarkan di luar Jepun tahun ini.
Pra-pendaftaran juga dilancarkan bersama-sama pengumuman itu tanpa tarikh keluaran diumumkan secara rasmi. Versi Jepun asal My Hero Ultra Impact dimuat turun lebih daripada 3 juta kali sebelum dikeluarkan di Barat, dan kini boleh dimuat turun pada iOS dan Android di luar Jepun.

Mod cerita permainan ini mengandungi pengembaraan Izuku Midoriya di mana dia mesti mengatasi halangan dan menyelesaikan pencariannya. Peminat anime akan terhibur kerana banyak penghormatan kepada adegan klasik anime yang ditambahkan pada permainan.
My Hero Ultra Impact ialah menawarkan permainan 3v3 serta ilustrasi watak eksklusif dan banyak lagi. Setakat ini, versi bahasa Inggeris akan dikemas kini dengan kandungan dari awal pelancaran.
Sumber rujukan: GamingOnPhone


My Time at Portia, sebuah permainan video yang popular di pelantar Steam kini boleh didapati di peranti mudah alih Android dan IOS. Seperti permainan simulator lain, My Time at Portia menerapkan elemen membina, membaik pulih bandar Portia yang cantik. Para pemain akan dapat berinteraksi dengan penduduk di bandar bagi menjadikan Portia sebuah bandar yang cantik untuk didiami.

Pathea Games, pembangun permainan popular ini mengambil masa lebih dari setahun untuk mencuba, membaik pulih permainan ini untuk dilancarkan di dalam versi permainan peranti mudah alih. Bagi membantu pemain mendapatkan pengalaman yang penuh seperti bermain di pelantar PC, syarikat itu mengoptimumkan sepenuhnya fungsi-fungsi permainan disesuaikan dengan skrin telefon pintar yang lebih kecil.
Ia untuk mempercepatkan proses pemain untuk membina bandar yang mereka idamkan, pembangun juga menerapkan elemen yang sering didapati di dalam permainan peranti mudah alih seperti task tracking dan auto way-finding.
Bagi mereka yang sibuk dengan pekerjaan, mereka juga boleh menjimatkan masa dengan menggunakan fungsi ini. Ia memberikan kemudahan, pemain tidak perlu bergerak secara manual bagi mencari barang-barang yang dikehendaki.
Bagi mereka yang berminat untuk mencuba permainan ini, anda akan mendapat barang ekslusif untuk pengguna peranti mudah alih seperti kotak misteri dari permainan sekuel, My Time at Sandrock.
My Time at Portia boleh dibeli dengan harga RM34.90. Bagi mereka yang membuat pembelian awal di saat 7 hari permainan ini dilancarkan, mereka akan mendapat diskaun sebanyak RM10.00 di pelantar Appstore dan RM11 di Google Playstore.


Kejohanan Dunia Mobile Legends M4 akan bermula tidak lama lagi. Kejohanan ini mengumpulkan pasukan dari seluruh dunia untuk merebut wang hadiah lumayan serta piala M4. Ia akan berlangsung di Jakarta, Indonesia pada 1-15 Januari tahun depan.
Terdahulu, pasukan Myanmar dan Jepun tidak mendapat slot ke Kejohanan Dunia M3 sebelum ini. Myanmar adalah salah satu pasukan yang sangat kuat dan memberikan saingan hebat sewaktu Kejohanan Dunia M2 walaupun mereka tidak mempunyai Liga Profesional MLBB (MPL) di negara mereka.

View this post on Instagram

A post shared by Game MLBB Mobile Legends ML (@emak_moba)

Kini, Myanmar akan turut serta ke Kejohanan Dunia M4 selepas peringkat kelayakan untuk ke M4 diumumkan. Peringkat kelayakan itu akan disertai oleh empat pasukan yang dijemput iaitu:

Falcon Esports
AI Esports
Genesis Esports
Galacticos Rising

Pasukan manakah yang akan muncul juara pusingan kelayakan seterusnya menjadi wakil Myanmar untuk Kejohanan Dunia M4 nanti? Kita bakal saksikan.
Sumber: emak_moba


Jabatan Belia dan Sukan Negara bersama Persatuan E-sukan Sarawak (SESA) akan menganjurkan kejohanan MyBorneo E-Force Invitational 2020. Kejohanan ini hanya terbuka kepada rakyat Malaysia yang dilahirkan di Sabah, Sarawak, Wilayah Persekutuan Labuan, rakyat Brunei, dan rakyat Indonesia dari Kalimantan.
Kejohanan ini akan berlangsung dari 16 Oktober hingga 8 November ini dan sama seperti kebanyakan kejohanan e-sukan yang dianjurkan baru-baru ini, ia akan diadakan secara dalam talian. Empat permainan akan dipertandingkan iaitu DOTA 2, Mobile Legends: Bang Bang (MLBB), PUBG Mobile, dan MotoGP 20 (PC).

Terdapat wang hadiah terkumpul sebanyak RM10,000. Ia dipecahkan mengikut kategori permainan:

MLBB – RM3,150
DOTA 2 – RM3,150
PUBG Mobile – RM2,700
MotoGP 20 – RM1,000

Borang penyertaan untuk setiap permainan dalam kejohanan ini boleh diisi sekarang. Berikut adalah tarikh-tarikh pertandingan serta pautan pendaftaran:

PUBG Mobile – 16 Oktober hingga 18 Oktober
MotoGP 20 (PC) – 23 Oktober hingga 25 Oktober
DOTA 2 – 30 Oktober hingga 1 November
MLBB – 6 November hingga 8 November

Kejohanan ini mendapat sokongan daripada Kementerian Belia dan Sukan dan juga Persekutuan Sukan Elektronik Malaysia (MESF). Untuk memastikan para peminat dan pemain e-sukan di kepulauan Borneo mendapat tahu tentang kejohanan ini, ia juga dibantu oleh Persatuan E-sukan Sabah, Persatuan E-sukan Labuan, Esports Association of Brunei, dan Indonesia Esports Association (IESPA).
Ini merupakan peluang yang bagus untuk anda yang menetap di Sabah dan Sarawak untuk melibatkan diri dalam industri e-sukan Malaysia. Pastikan anda tidak melepaskan peluang ini kerana penyertaan adalah percuma!
Untuk maklumat lanjut mengenai kejohanan ini, anda boleh melayari laman Facebook rasmi Persatuan E-sukan Sarawak.
Ikuti kami di Facebook dan Instagram.
Saksikan kami di YouTube.


#mydigitalmaker Fair 2018 kembali untuk tahun kedua ditujukan khas kepada belia bagi memberikan pendedahan menyeluruh tentang potensi besar industri teknologi digital seperti programming, game development dan bermacam-macam lagi kerjaya pada masa kini dan masa akan datang.
Kali ini, #mydigitalmaker Fair 2018 tampil lebih gempak dan mantap. Pengunjung dapat mengambil bahagian dalam pelbagai program seperti ceramah kerjaya, pertandingan, bengkel dan pameran disediakan di Axiata Arena, Bukit Jalil pada 29 dan 30 September.
Di samping itu, MyGameOn dan Media Prima Digital juga turun padang bagi menjayakan pelbagai aktiviti khas buat pengunjung #mydigitalmaker Fair 2018! Jom kita lihat apa yang menarik di booth kami sepanjang dua hari nanti!
Peluang bermain game buatan Malaysia

Kualiti video game di Malaysia tidak kurang hebat jika dibandingkan dengan industri video game antarabangsa.
Korang boleh cuba bermain tiga judul game mobile keluaran Malaysia iaitu Ejen Ali: Emergency, Mak Cun’s Adventure dan game terbaru dari Streamline Games, Nightstream.
Baca: Review: Nightstream – Sebuah Game Endless Runner Membolehkan Korang Terapung & Meluncur Tanpa Batasan
Selain itu, korang boleh merasai pengalaman memakai kaca mata virtual reality (VR) dan bermain game VR di booth kami juga.

Antara game VR menarik yang kami bawakan adalah Beat Saber iaitu sebuah game VR bertemakan muzik yang mana menggunakan seluruh gerak geri tubuh badan korang untuk membelah not muzik dengan pedang seakan lightsaber untuk menghasilkan satu lagu merdu.
Pengunjung yang mencapai skor tertinggi dalam leaderboard kami bakal menerima cenderahati eksklusif dari MyGameOn!
Beramah mesra bersama streamer tempatan

Kami akan berlintas secara langsung tanpa henti sepanjang dua hari nanti di seksyen Streaming Lounge yang mana kami menjemput streamer dan influencer tempatan ternama dan bermain game membuatkan korang tak kering gusi semasa di booth kami!

Mari beramah mesra dan meluangkan masa bersama personaliti gaming kegemaran korang seperti Aisaka Miharu, Mr Cocan, wartawan e-sukan, Mariah Ahmad dan ramai lagi!

Jom belajar teknologi digital sambil berhibur bersama kami di #mydigitalmaker Fair 2018. Jangan lupa singgah ke booth kami untuk peluang membawa pulang cenderahati eksklusif dari MyGameOn. Jumpa korang di sana!


#mydigitalmaker Fair 2018 kembali lebih meriah tahun ini bagi berikan pendedahan terhadap potensi besar industri teknologi digital kepada belia dalam pelbagai aktiviti menarik.
Bagi memeriahkan lagi suasana #mydigitalmaker Fair 2018, Kitamen menganjurkan kejohanan Kitamen Legends membawakan barisan pasukan terbaik Mobile Legends berlawan antara satu sama lain di Axiata Arena, Bukit Jalil pada 30 September ini.

Sebanyak lapan pasukan dijemput untuk menjayakan pertandingan Kitamen Legends: Mobile Legends. Jom kita lihat pasukan bakal merebut gelaran Legends pada hari Ahad ini:

MysteriousAssassin
MYA7 RealTriads
WoW Official
Jr Assassin
Mysterious TitanZ
Justice Gaming
Traitor E-Sport
Army Of Disaster

Lapan pasukan di atas akan bertempur untuk merebut hadiah wang terkumpul sebanyak RM5,000 dan juga hadiah tambahan. Juara kejohanan ini akan membawa pulang RM2,500 berserta 2,500 diamonds bagi setiap pemain manakala tempat kedua akan memenangi RM1,500 dan 1,000 diamonds. Tempat ketiga akan diberikan kepada dua pasukan iaitu hadiah sebanyak RM500 berserta 500 diamonds.

Pasukan manakah yang bakal menempa nama ‘Legendary’ dalam kejohanan Kitamen Legends: Mobile Legends?
Berikan sokongan padu terhadap pasukan kegemaran korang di #mydigitalmaker Fair 2018 pada 29 dan 30 September bertempat di Axiata Arena, Bukit Jalil.
Selain itu, jangan lupa untuk singgah ke booth MyGameOn dan Media Prima Digital untuk bermain game buatan Malaysia dan peluang untuk berjumpa bersama streamer terkenal tanahair serta peluang untuk memenangi cenderamata eksklusif dari MyGameOn! Jumpa korang di sana!


Selepas penambahan rank baharu iaitu Mythical Honor pada musim ke-28, kini Moonton mahu menambah satu lagi rank selepas Mythical Glory.
Ini selepas satu ciapan di Reddit oleh honey-sweet yang membocorkan berita itu di subreddit MobileLegendsGame.
Rank ini dinamakan sebagai Mythical Immortal.
Untuk mencapai Mythical Immortal, seorang pemain perlu sekurang-kurangnya mencapai 100 bintang.
New rank “mythical immortal”
by u/honey-sweets in MobileLegendsGame

Namun ada segelintir pemain MLBB yang tidak bersetuju dengan idea ini.
Ada yang mahu sistem matchmaking dibetulkan di mana pemain di Mythic tidak mahu berjumpa dengan pemain di Legend.

Pemain tidak mahukan rank ini kerana mereka menggangap bahawa terlalu banyak sangat rank di Mythic.
Buat masa sekarang, rank ini masih dalam fasa pembangunan dan pelbagai pertukaran akan berlaku.


Selepas berhempas pulas di arena kompetitif Dota 2 bertahun-tahun lamanya, Kini Notail mengesahkan beliau akan berehat sebentar untuk memberi ruang kepada pemain baru.
Antaranya adalah Hansha dan juga ATF yang baru berusia 16 tahun. Kedua-dua pemain ini dikatakan sebagai rising star di dalam arena profesional Dota 2.
Mereka berdua juga memiliki kemahiran mekanikal dan reflex yang hebat oleh kerana faktor usia yang begitu muda. Kemahiran ini kita dapat lihat di pasukan EG sewaktu Sumail mengangkat Aegis yang pertama pada usia 16 tahun.

“Winning is a consequence, not an objective”-@Ceb
A chapter closes, a new one is just starting. We have chosen to bring fresh talent into the Dota scene for the new iteration of OG.
Please welcome:
🇺🇦@Yuragii1🇧🇬@bzmdota🇯🇴@AmmarAlassaf6🇳🇴@Taigadota🇷🇺@dota2misha#DreamOG pic.twitter.com/EO7zrCFd08
— OG (@OGesports) November 21, 2021

OG akan dianggotai oleh:

Yuragi – Posisi 1
Hansha – Posisi 2
ATF – Posisi 3
Taiga – Posisi 4
Misha – Posisi 5

Adakah barisan pemain baru OG ini bakal mendominasi musim DPC yang berikutnya? Kita bakal saksikan.


Juara dunia Dota 2 dua kali berturut-turut, Johan “N0tail” Sundstein mengumumkan dirinya tidak berminat untuk kembali ke arena kompetitif Dota 2.
Dalam satu podcast, dia menyatakan dirinya tidak begitu kompetitif seperti dulu malah dia tidak memikirkan mengenai Dota 2 pun dalam hari-harinya.
Namun kini, dia sedang memberikan perhatian dan mentor bagi pasukan Dota 2 OG sekarang.
“Mereka grind dengan sangat serius. Ia membuatkan saya teringat waktu dulu yang saya lakukan perkara sama dan ia memenatkan. Setiap hari adalah satu pengorbanan.
“Saya rasa mereka hanya ada dua ke tiga jam untuk diri sendiri dan selebihnya adalah bermain Dota. Jadi saya rasa ia sangat mencabar dan mereka mungkin tidak dapat lebih dari dua hari rehat setiap minggu.
Bagaimanapun, apa yang OG lakukan sekarang kini membuahkan hasil apabila mereka kini berada tangga teratas untuk Dota Pro Circuit (DPC) 2021-2022 Divisi 1 bagi rantau Eropah Barat.

N0tail sebelum ini menjadi juara The International berturut-turut bersama OG pada TI8 dan TI9 sekali gus memecahkan rekod sebagai pasukan Dota 2 pertama mencapai kejayaan itu.
Dia juga adalah pemain dengan jumlah pendapatan tertinggi dalam sejarah e-sukan (AS$7 juta).


Pada sesetengah pasangan, main game kadang-kadang boleh rosakkan rumahtangga. Macam-macam lah kita dengar.
Tak pandai layan bini lah, tak romantik lah tapi kali ini lain pula kesnya.
Menerusi perkongsian di laman Facebook dan laporan dari Oh Bulan, Sueyha Roesun menulis satu posting yang sangat menarik. Katanya, permainan PUBG Mobile dapat eratkan hubungan rumahtangga.
MULA-MULA BENCI

Dari mula asyik call suami akan kata main game. Tapi sejak install PUBG Mobile, suaminya mula luangkan masa untuk main game bersama.
NAIK KERETA DAN MOTOR SAMA-SAMA

Disebabkan suaminya yang duduk berjauhan, ini aje lah cara untuk berkomunikasi. Hmm sweet lah pulak bila baca. Ada tak antara korang yang couple tu buat macamni juga?
Sumber: Sueyha Roesun


CD Projekt Red baru-baru ini mengumumkan penangguhan naik taraf generasi baru bagi permainan mereka iaitu Cyberpunk 2077 yang akan dilancarkan pada suku pertama 2022 dan The Witcher 3: Wild Hunt pada suku kedua 2022.
CD Projekt mengumumkan penangguhan ini melalui kemaskini untuk pelabur di mana mereka menyatakan penangguhan ini adalah untuk memberikan lebih masa untuk kedua-dua projek ini.

IMPORTANT PRODUCTION UPDATE pic.twitter.com/KOnaIVOt4v
— CD PROJEKT RED (@CDPROJEKTRED) October 20, 2021

Kedua-dua permainan ini sepatutnya menerima naik taraf generasi baru pada separuh kedua tahun ini. The Witcher 3 akan menawarkan naik taraf bersama kandungan ekstra percuma berdasarkan siri Netflix.
Kedua-dua naik taraf ini juga akan tiba secara percuma untuk pemilik permainan ini.
Artikel ini diterjemah dan disunting daripada IGN SEA.


Jurulatih Orange Esports, Pabz mengatakan antara kunci kemenangan pasukan mereka semalam di peringkat kumpulan MSC 2022 adalah pemilihan Atlas.
“Secara strateginya, memang ‘counter’ hakiki Atlas adalah Diggie. Nak ‘counter’ tanpa Diggie, jawapannya kena ‘ban’ Atlas,” katanya ketika ditemubual media di MITEC, Kuala Lumpur, semalam.
“Pemain EVOS sangat berpengalaman, mereka mempunyai gaya permainan tersendiri. Kami dah kaji dan buat ‘draft’ terbaik. Mereka jenis yang berdisiplin.
“Jadi kami ikut tempo dan ‘counter’ dengan hero yang kami pakai,” tambahnya.
Malah katanya, dia berasa bangga dapat menewaskan EVOS kerana berjaya ‘membalas dendam’ di Sukan SEA 2021 yang mana skuad Malaysia sekali lagi tewas dengan Singapura.
Pabz juga secara peribadinya ingin Orange Esports bertemu RSG Filipina kerana pengalaman, corak permainan dan strategi ditunjukkan.
Selain itu, katanya, Orange Esports mempunyai strategi tersendiri jadi peminat harus menantikan di playoffs.

View this post on Instagram

A post shared by MyGameOn (@mygameondotmy)

Esok, Orange Esports akan bertemu RSG SG yang mana perlawanan ini akan menentukan mereka layak ke peringkat seterusnya ataupun turun ke lower bracket.
MSC 2022 berlangsung di MITEC, Kuala Lumpur hingga Ahad ini.
Orange Esports diwakili oleh:

Aimin Zairie Bin Anuar – Minnn
Aiman Zairie Bin Anuar – Mannn
Mohamad Nilzaihan Bin Mohamad Neilham – Lolla
Valenz Luk Jun Yip – Valenz
Mohammad Harith bin Ahmad Misrah – Born.
Muhammad Syafizan Najmi Bin Kamarulzaman – Garyy


Tatkala Land of Dawn penuh dengan pemain muda yang berkaliber, Malaysia masih kekurangan jurulatih dari Malaysia yang masih hijau usianya. Ramai di antara mereka memilih untuk menjadi seorang pemain profesional. Namun, tidak bagi Kelvin “Rexvinn” Unting. Pada usia 18 tahun, dia sudah menjadi jurulatih untuk pasukan Suhaz Esports dan juga skuad wanita Suhaz Ariel.
Di dalam temubual ekslusif MyGameOn bersama Kelvin, jejaka berasal dari Sarawak ini tidak pernah menjadi pemain profesional sebaliknya melakukan debut sebagai jurulatih di dalam arena kompetitif.

CABARAN
Ketika ditanya tentang cabaran di dalam menjadi jurulatih dalam usia begitu muda, dia menjawab, “Melatih dua pasukan di dalam satu masa memerlukan komitmen yang sangat tinggi. Saya kerap mengalami keletihan dari segi mental namun saya sangat berpuas hati dengan pencapaian saya.
“Ahli pasukan memberikan kerjasama dan menerima cara saya melatih mereka jadi perkara ini menyebabkan kerja saya lebih mudah dan selesa untuk melatih mereka,”

KENAPA PILIH JURULATIH
“Sebelum ini pernah ingin menjadi pemain profesional, saya banyak melatih dan menjadi kapten untuk pasukan saya. Di samping itu, memberi tunjuk ajar kepada rakan-rakan tentang mekanik dan juga cara yang betul untuk bermain MLBB.
“Dari situ, rakan-rakan memberitahu saya bahawa saya boleh menjadi jurulatih di atas pengetahuan saya yang meluas di dalam MLBB. Namun begitu, sewaktu saya berumur 17 tahun, saya tidak dapat memberikan komitmen sepenuh masa oleh kerana saya sedang menghadapi ujian Sijil Pelajaran Malaysia (SPM) pada tahun itu.
“Saya juga banyak berkongsi tips dan ilmu di status whatsapp sebelum ini dan lama kelamaan rakan-rakan perempuan saya mengajak saya untuk menjadi jurulatih mereka. Inilah bermulanya perjalanan saya sebagai jurulatih dan dari situ terbentuknya skuad yang diambil oleh Suhaz Esports,” katanya.

HARAPAN
“Bagi pasukan MPL iaitu Suhaz Esports, saya mahu menjadi seorang jurulatih underdog yang setaraf dengan jurulatih veteran yang lain. Walaupun usia saya begitu muda namun saya percaya setiap orang boleh menjadi jurulatih yang hebat berkat dari usaha yang tidak terhenti.
“Namun begitu, ini tidak bermakna saya tidak menghormati jurulatih (senior) yang lain, mereka tetap menjadi kunci pencapaian saya selama ini,” ujarnya.
“Jurulatih dari Indonesia iaitu Jamess dan Zeys menjadi inspirasi utama dan saya banyak belajar dari mereka. Selain itu, jurulatih dari Filipina juga menjadi kayu ukur buat saya. Walaupun bahasa mereka sukar untuk difahami, saya mengambil initiatif merujuk kepada rakan-rakan Filipina saya untuk menterjemahkan tips dari mereka.”
PELUANG
Jika diberikan peluang, Vinn ingin menjadi wakil penganalisa ataupun jurulatih untuk Sukan Asia Tenggara (SEA) nanti. “Memang menjadi impian saya untuk mewakili Malaysia di dalam sukan SEA sebagai jurulatih atau penganalisa untuk MLBB.
“Ia akan menjadi pencapaian yang besar buat saya jika diberikan peluang yang sangat berharga ini. Di samping itu, saya juga ingin mengharumkan nama Malaysia di dalam Kejohanan Jemputan Mobile Legends (MPLI) 2022 ini, pertandingan yang terdiri dari pelbagai negara asia tenggara itu dianjurkan setahun sekali,” katanya.
Ditanya tentang pencapaian Suhaz Ariel ketika di Kejohanan Jemputan Wanita MLBB (MWI), “Ye saya sangat terkejut dengan pencapaian mereka, saya tidak sangka kami dapat menjadi top 3/4 di dalam pertandingan itu.
“Ini kerana kami harus berdepan dengan negara Indonesia yang sedia maklum sangat kompetitif dan banyak pengalaman. Untuk melihat pencapaian sebenar Suhaz Ariel, perlu lebih banyak lagi Kejohanan Wanita MLBB diadakan di Malaysia. Ini akan menjadi titik permulaan buat Suhaz Ariel, mereka bermain dengan begitu baik sekali,” tambahnya.

LATIHAN
Vinn juga seorang yang sangat mementingkan kualiti dalam latihan.
“Apa guna jika kita berlatih dalam tempoh yang lama setiap hari tanpa ada hasil yang baik. Sebab itu saya menggunakan kaedah “Smart Training” dan ia ternyata berkesan selama ini.
“Saya akan sibuk dengan latihan dan scrim (berlatih) bersama pasukan MPL dari pagi hingga malam dan harus memberikan tumpuan kepada pasukan wanita iaitu Suhaz Ariel untuk melatih mereka pula pada malam hari.
“Walaupun penat, Suhaz Ariel memahami keadaan saya dan mereka banyak memberikan kerjasama kepada saya untuk fokuskan kepada MPL semenjak MWI tamat,” katanya.
Dia mengakhiri temubual dengan berkata, “Saya ingin meminta sokongan dari warga Malaysia untuk tidak memandang rendah kepada saya walaupun saya masih muda. Saya akan mencuba dengan sebaik mungkin untuk membawa Suhaz Esports memenangi MPL tahun ini.
“Saya sendiri sudah mengalami pelbagai pengalaman yang sukar terutamanya melatih Suhaz Ariel kerana cara melatih mereka tidak sama dengan lelaki. Walaupun begitu, Suhaz Ariel memberikan kerjasama dan terus memberikan sokongan kepada saya,” katanya mengakhiri perbualan.


Mengumumkan Kohai, platform matchmaking pertama di Malaysia.

Platform Kohai ini adalah untuk membantu peminat e-sukan Malaysia dan para pemain veteran berpengalaman yang sudah menjadi partner Kohai.
Apa yang Kohai cuba implementasikan ialah membuatkan komuniti e-sukan negara tidak kira dari mana-mana latar belakang dapat meningkatkan lagi standard e-sukan ke tahap lebih kompetitif.
Aplikasi Kohai akan mempunyai dua jenis iaitu Gamer dan Partner dimana anda boleh membuat jadual dan juga memilih Partner yang anda.

Dengan model ‘bayar untuk belajar’ dan ‘mengajar sambil peroleh pendapatan’,  para gamers dapat memilih pemain yang mempunyai tahap kemahiran lebih tinggi untuk membantu pengalaman dalam co-op.
Geek Fam juga diumumkan akan menjadi Partners yang akan menyertai Kohai.

Kohai sebenarnya sudah menjalankan ujian beta umum pada bulan Mei lepas dan berjaya mendapat sebanyak 43,000 jumlah pengguna dan mempunyai dua fungsi setakat ini untuk Mobile Legends Bang Bang (MLBB) dan juga PlayerUnknown’s Battlegrounds (PUBG) Mobile.
Bagaimana cara Kohai berfungsi:

Bayaran untuk Kohai

Banyak lagi permainan video lain akan datang ke platform Kohai nanti.
Kohai juga akan mengadakan Kohai Championships untuk Mobile Legends Bang Bang dengan jumlah wang terkumpul sebanyak RM11,000.
Boleh dikatakan harga langganan adalah berpatutan untuk pengalaman yang anda bakal dapat.
Anda boleh muat turun aplikasi Kohai di iOS dan juga Android.


Nuverse sebelum ini mengumumkan sesi beta tertutup bagi Ragnarok X: Next Generation di Malaysia. Sesi pra-daftar juga di buka melalui laman rasmi Nuverse.
Ia akan dilancarkan pada 18 Jun ini dan sesi pra-daftar juga dibuka untuk App Store dan Play Store.
Semasa sesi beta tertutup, 50 ribu watak telah dihasilkan oleh pemain dan ramai menyambut Ragnarok X: Next Generation dengan baik. Pelbagai penambah-baikan juga telah dibuat dan disukai ramai pemain dengan inovasi baru.

Ragnarok X : Generation membawa pelbagai perubahan baru untuk untuk genre MMORPG tapi tidak lari dari perkara yang disukai oleh pemain-pemain lama Ragnarok.
Ragnarok X akan membawa 6 kelas asal iaitu Swordsman, Theif, Acolyte, Mage, Archer dan Merchant.
Setiap kelas akan mempunyai 2 naik taraf kelas dan 3 tahap tambahan. Tidak lupa juga sistem baru iaitu Casual Class yang membolehkan anda melakukan aktiviti seperti memancing, melombong, menanam, peleburan, memasak dan krafting.
Pelbagai fungsi baharu juga antaranya grafik 3D yang lebih cantik, 100 misi sampingan berserta penceritaan baharu. Dengan grafik baru ini memudahkan pemain untuk bertempur dan mengembara serata dunia Midgard.


Naraka: Bladepoint secara rasminya akan dilancarkan ke konsol pada 12 Ogos. Pembangun permainan itu, 24 Entertainment sudah mengesahkan bahawa ia sedang mengusahakan beberapa versi konsol yang akan dilancarkan tidak lama lagi.

“Kami masih belum mempunyai tarikh pelancaran yang tepat atau senarai platform mana yang akan digunakan untuk permainan ini, akan tetapi kami yakin pasti PS5 akan berada di dalam senarai itu,” ujar Joe Skrebels, Editor Eksekutif Berita IGN.
Naraka: Bladepoint adalah permainan yang mempunyai 60 orang pemain dengan sentuhan genre battle royale di mana pertempuran jarak dekat diutamakan seperti perkongsian video di atas. Bagi peminat battle royale di luar sana boleh mencuba permainan ini tidak lama lagi.
Artikel ini diterjemahkan dari laman web rasmi IGN SEA. Anda boleh membaca artikel penuh di SINI.


NetEase, penerbit bagi permainan battle royale Naraka: Bladepoint mengumumkan akan menghasilkan permainan itu dalam versi permainan mudah alih.
Diumumkan semasa NetEase (NTES) Q2 2021 Earning Call, ianya disahkan sendiri oleh pihak NetEase. Namun masih tiada maklumat terperinci mengenainya. Buat masa ini Naraka: Bladepoint hanya tersedia bagi pengguna PC sahaja.

Bagi yang tidak tahu, Naraka: Bladepoint ialah permainan battle royale aksi pengembaraan di mana 60 pemain akan bersaing dalam perlawanan aksi kombat yang diinspirasikan daripada Asia Timur. Hal ini menjadikan Naraka: Bladepoint sedikit berbeza berbanding permainan battle royale yang lain.
Naraka: Bladepoint dilancarkan pada Julai tahun ini bagi pasaran China sebelum dilancarkan untuk pasaran global pada 12 Ogos.
Pada awal pelancarannya, ia mendapat sambutan yang baik di Steam. Pihak NetEase juga mengharap, dengan adanya versi mudah alih ini akan menambahkan lagi jumlah pemain yang bermain permainan ini.
Sumber: GamingonPhone


Naraka Bladepoint menjadi salah satu battle royale yang unik dan masih popular sekarang ini.
Naraka mengumpulkan 60 pemain untuk berlawan dengan menggunakan teknik berlawan bela diri termasuk beberapa senjata yang memerlukan permainan lebih baik untuk mengalahkan musuh.
NetEase mengesahkan pada acara langsung NetEase Connect 2021 yang mereka sedang membangunkan versi mudah alih bagi Naraka Bladepoint.

Draw your blade, Forerunners.
The top-selling hero battle royale NARAKA: BLADEPOINT is coming to mobile with best-in-class melee combat experience!
 Don’t forget to subscribe to us on: https://t.co/op0s5gwx8Z for more news and updates!#NARAKABLADEPOINTMOBILE pic.twitter.com/nnjQ021hyH
— NARAKA: BLADEPOINT Mobile (@NARAKAMOBILE) May 20, 2022

Permainan ini penuh dengan aksi yang penuh mobiliti, grafik cantik dan sudah semestinya battle royale dengan karakter dan kuasa istimewa masing-masing.

“Versi mudah alih ini akan mencuba sedaya upaya untuk meniru semula versi PC ke versi mudah alih,” tambah Ray Kuan Ketua Penerbit Naraka Bladepoint.
Jika anda berminat anda boleh melayari laman rasmi Naraka Bladepoint Mobile.
Rujukan: IGNSEA


Fortnite kekal terkenal dengan kemaskini dari pelbagai jenis francais yang lain.
Kali ini Fortnite bakal membuat kolaborasi dengan Naruto.
Naruto baru-baru ini sahaja sudah membuat kolaborasi dengan Team Liquid dan yang paling baharu Jinx dari League of Legends.
Pengumuman ini dibuat di laman rasmi Twitter @FortniteGame.

Coming soon. pic.twitter.com/11JclYcXir
— Fortnite (@FortniteGame) November 10, 2021

Berkemungkinan besar anda akan dapat melihat beberapa karakter dari Naruto yang akan menjadi skin dan tidak lupa juga tema spray, back bling, lagu, dan skrin pemuatan.
Kemaskini kolaborasi Naruto ini akan hadir 16 November ini di Fortnite.


Antara permainan video mudah alih yang paling dinanti-nantikan tahun ini ialah Naruto: Slugfest. Ia merupakan sebuah MMORPG dunia terbuka dengan grafik 3D berdasarkan siri anime dan manga Naruto Shippuden.
Cubinet Interactive telah mengumumkan bahawa Naruto: Slugfest akan dilancarkan pada 20 Mac 2020 untuk semua negara di Asia Tenggara. Aplikasi untuk permainan video ini boleh mula dimuat turun di Google Play Store dan Apple App Store bermula pada tarikh tersebut.
Dalam Naruto: Slugfest, anda akan bermain sebagai seorang ninja dan bertemu dengan watak-watak dari Naruto Shippuden seperti Naruto, Sasuke, Sakura dan ramai lagi.
Selain daripada mod single player di mana anda menyelesaikan tugasan secara bersendirian, juga terdapat mod PVP 1vs1 sehingga 20vs20. Tugasan-tugasan paling mudah bermula daripada Rank D dan yang paling susah di Rank S.
Berikut adalah spesifikasi yang diperlukan untuk main Naruto: Slugfest:

Untuk peranti Android:

Spesifikasi minima: pemproses quad-core, 3GB RAM, Android 4.4 (Kitkat)
Spesifikasi dicadangkan: pemproses octa-core, 4GB RAM, Android 6.0.1 (Marshmallow)

Untuk peranti iOS:

Spesifikasi minima: iPhone 6s+
Spesifikasi dicadangkan: iPhone 8

Setakat ini, terdapat lebih daripada 2 juta pengguna yang telah pra-daftar untuk mendapatkan ganjaran eksklusif dalam Naruto: Slugfest. Tempoh pra-daftar masih terbuka dan anda boleh melakukannya di sini.

Ikuti kami di Facebook dan Instagram.
Saksikan kami di YouTube.


Cubinet Interactive mengumumkan hak penerbitan Naruto: Slugfest untuk pasaran Asia Tenggara.
Naruto: Slugfest merupakan game berdasarkan siri Naruto berbentuk aksi 3D open-world MMORPG yang pertama di dunia dibangunkan untuk peranti mudah alih.

Naruto: Slugfest adalah game mobile rasmi yang diselia oleh Shueisha, Studio Pierrot dan TV Tokyo. Game ini mengolah keseluruhan dunia Naruto dengan grafik 3D bersama karakter baru yang dicipta oleh pakar animasi daripada studio asal yang membuat anime untuk membawa pemain merasai penceritaan klasik iaitu kembali ke Kampung Konoha (Leaf Village).
Baru-baru ini, Naruto: Slugfest selesai ujian Alpha sekitar April 2019 dan akan merancang untuk Closed Beta Test (CBT) khas untuk pemain di rantau Asia Tenggara.
Setakat ini, pihak Cubinet belum lagi mengumumkan tarikh rasmi untuk Naruto: Slugfest.
Untuk maklumat lanjut tentang Naruto: Slugfest, korang boleh layari laman Facebook rasmi di sini.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Streamer dan juga penganalisis dari Singapura, Nash Gaming kini rasmi berpisah dari pasukan Team Lemah. Pengumuman itu dibuat hari ini menerusi sebuah hantaran di Instagram.

View this post on Instagram

A post shared by Team Lemah (@team.lemahh)

Team Lemah mengumumkan kemasukan Nash pada 5 Mei lalu dan kini dia tidak lagi bersama pasukan itu.
Nash Gaming adalah personaliti MLBB yang cukup terkenal di Singapura.


Natalia adalah hero Assassin yang sentiasa digeruni di mod Ranked sekali gus menerima jumlah ban yang agak kerap.
Hero ini juga kerap memberi gangguan di midlane dan sangat efektif mencari marksman untuk dijatuhkan terlebih dahulu.
Di patch Advanced Server 1.7.18, Natalia mempunyai pasif yang dinaiktaraf di mana ketika hilang sambil berdekatan musuh, dia tidak boleh disasarkan menggunakan basic attack atau lock-on skills.
Dari pemerhatian penulis, lock-on bermaksud skill yang akan memberikan efek crowd-control iaitu pegun, perlahan dan lain-lain.
Ini memberikan Natalia kelebihan untuk menyerang dahulu, melakukan kombo dan keluar dari pertarungan bila-bila masa.
Sementara itu, WanWan pula dikenakan agak teruk kerana pasifnya yang memecahkan weakness hanya memberikan akses kepada Crossbow of Tang pada sasaran sama saja. Ini bermakna anda tidak boleh menggunakan ulti pertama kali pada hero B jika weakness hero A saja yang pecah.
Bagaimanapun ulti boleh disambung jika hero A terbunuh dalam jangka masa WanWan ‘terbang’.
Lesley pula mempunyai true damage pada pasif yang bermakna segala armor item tidak menyedut damage itu. Tapi Lethal Shot ini hanya mempunyai Critical Damage asas kepada 140% saja.
Segala kemaskini dan perincian patch boleh dibaca di Reddit.


Presiden Bersama Naughty Dog, Neil Druckmann mengesahkan kepada peminat bahawa studio itu sedang dalam usaha menyiapkan beberapa projek baharu pada masa ini.
Dalam beberapa tahun kebelakangan ini, Naughty Dog menjalankan pelbagai projek yang kami ketahui secara terbuka.
Antara beberapa projek ini seperti pasukan pembangun The Last of Us Part II untuk membantu studio filem Uncharted yang akan datang dan siri TV The Last of Us.  Walaupun ia kelihatan seperti Naughty Dog sedang komited dengan projek-projek itu, syarikat itu memberitahu peminat bahawa ia masih mempunyai beberapa perkara baharu yang sedang disiapkan untuk PlayStation 5.

Dalam perkongsian baru-baru ini daripada Druckmann di sidang akhbar Sony CES 2022, pengarah Naughty Dog itu bercakap lebih lanjut mengenai perkara yang dilakukan oleh studio itu kebelakangan ini.
Druckmann secara khusus bercakap tentang filem Uncharted dan menerangkan bagaimana rasanya melihat Tom Holland menggambarkan watak ikonik Nathan Drake di layar pawagam. Beliau juga menyentuh siri The Last of Us HBO, tetapi tidak memberitahu terlalu banyak tentang siri itu.
Druckmann juga menyatakan bahawa Naughty Dog secara keseluruhannya masih mengusahakan permainan baharu juga.
“Kami teringin berkongsi dengan anda pelbagai projek permainan yang kami sedang usahakan di Naughty Dog,” kata Druckmann.
Walau demikian, beliau tidak mendedahkan siri permainan apa yang sedang diusahakan pasukan pembangun itu.
Sumber: VGC


Organisasi e-sukan popular Ukraine, Navi mengumumkan penubuhan skuad baharu VALORANT, yang pertama buat organisasi itu.
Mereka memperkenalkan pemain pertama, seorang remaja berbakat 17 tahun dari Rusia, Kirill “Cloud” Nekhozin.
Beliau sudah bertanding di arena profesional bermula awal tahun ini dan meraih sebanyak AS$5,000. Kirill juga memenangi VCT 2021: CIS Challengers sebanyak dua kali.
NAVI juga masih mencuba pemain lain dalam tryout dan mereka akan mengumumkan pemain-pemain lain tak lama lagi.

“Stand tall. We are #VALORANT, we are fighters!” Meet our first player — Kirill “Cloud” Nekhozhin!
 📰: https://t.co/AR3ck3veLL#navination pic.twitter.com/PUlqmTpxYZ
— NAV1 (@natusvincere) June 18, 2021


Organisasi e-sukan Eropah, Natus Vincere atau NAVI mengumumkan pembentukan barisan roster Mobile Legends mereka.
Bagi memperkukuhkan barisan roster mereka, NAVI juga menandatangani bekas-bekas pemain daripada pasukan Deus Vult iaitu pasukan Mobile Legends terkuat bagi zon Eropah dan pernah menjadi juara bagi beberapa kejohanan peringkat zon.
M3 ini akan menjadi pembabitan mereka buat kali ketiga di dalam kejohanan dunia ini.
Berikut ialah barisan pasukan Mobile Legends NAVI:

Stanislav “SAWO” Reshniak – Kapten
Kemiran “Sunset Lover” Kochkarov
 Ruslan “Lil” Degtev
Andriy “Defender” Martynenko
Maxim “Nagib” Dudich
Alexander “WarBarbie” Korystin – Jurulatih

Kejohanan Dunia M3 akan mengumpulkan 16 pasukan bertanding untuk hadiah terkumpul AS$800,000 (RM3,3 juta).
Sumber: NAVI.


Berikutan konflik di antara Ukraine dan Rusia, banyak organisasi e-sukan di Rusia juga menghadapi masalah.
Kini Na’Vi memutuskan kerjasama mereka dengan beberapa organisasi e-sukan di Rusia.
Semua organisasi ini masih belum mengeluarkan apa-apa kenyataan mengenai konflik yang sedang berlaku.

pic.twitter.com/hmXpoElphi
— NAVI (@natusvincere) March 1, 2022

Organisasi yang terbabit adalah RuHub, Epic Esports Events, Cubersports.ru dan Virtus.pro.
Na’Vi menganggap posisi mereka sekarang adalah tidak boleh diterima dan tidak berperikemanusiaan.
“Kami juga mahu berterima kasih dan bersyukur kepada mana-mana syarikat dan pekerja yang tidak takut untuk memberi tekanan dan menyatakan posisi mereka. Terima kasih.”
Pekerja dan pemain Na’Vi kini sedang berlindung di teampat perlindungan bom.


Organisasi e-sukan Eropah, NAVI atau Natus Vincere membuat keputusan merombak barisan roster Wild Rift mereka selepas mendapat tempat kelima di League of Legends: Wild Rift Origin Series 2021 Eropah.
Hal ini juga berikutan tiga pemain mereka iaitu, Tilek “TheDon” Toktonilove, Rustam “Valhalla” Boluro dan Aleksei “Dante” Sorokin meninggalkan pasukan itu Oktober lalu.
Selain itu juga, NAVI juga membawa masuk dua bekas pemain pasukan Game-Lord iaitu YeQiu dan Schow serta pemain terbaik Wild Rift zon Eropah iaitu Phi bagi memperkukuhkan roster mereka untuk musim akan datang.
Ini adalah barisan baru pasukan Wild Rift NAVI:

Hoang “Phi” Thi
Nedelcu “Vex” Cezar
Wahil “YeQiu” Hassani
Kirill “Hydro” Sitnikov
Frederik “Schow” Morthorst
Alexander “Glory” Manoil
Vladimir “Ospreay” Gonchar – jurulatih

NAVI sebelum ini tidak berjaya untuk mendapatkan tempat ke Wild Rift Horizon Cup 2021 selepas mendapat tempat kelima di kejohanan zon Eropah, League of Legends: Wild Rift Origin Series 2021 Eropah.
Sumber: AFK Gaming.


Sebagai tanda solidariti terhadap negara mereka, Navi, sebuah organisasi e-sukan terkenal dari Ukraine mengeluarkan kenyataan terhadap tragedi perang Rusia-Ukraine yang sedang meletus sekarang.

Kata mereka, Navi tidak boleh berpeluk tubuh seolah tiada apa yang berlaku. Mereka sebaliknya kesal dengan tragedi ini.
Namun, mereka masih optimis untuk terus tenang dan menjaga diri serta orang lain yang perlukan pertolongan.
Mereka juga menyeru warga Ukraine yang lain untuk menghadapi kemelut ini bersama-sama.

Navi dikenali dengan skuad Dota 2 mereka yang diketuai oleh Dendi dari 2010 hingga 2018. Selama lapan tahun, Dendi menempah nama sebagai antara pemain e-sukan paling popular generasi kita.
Kami dari MyGameOn mengharapkan konflik ini tidak berpanjangan dan mengorbankan lebih banyak nyawa.
Bagi anda yang mempunyai saudara di Ukraine, bertabahlah dan teruskan memantau perkembangan mereka..


Baru-baru ini satu klip video Need For Speed Mobile dibocorkan di internet.
Dibocorkan di Twitter oleh Shaun Weber.

🚨Need for Speed Mobile🚨
 (Tencent)
Gameplay Leaked pic.twitter.com/FtALj7ESS6
— Shaun Weber (@just4leaks2) May 11, 2022

Apa yang mengejutkan grafik untuk permainan ini sangat cantik untuk versi mudah alih.
Kawalan yang ditunjukkan pula menggunakan kiri kanan, pedal dan brek, nitro dan brek kecemasan untuk drift.
Nampaknya Need For Speed Mobile ini bukanlah permainan video dunia terbuka.
Gambar dari gamingonphone
Desas-desus permainan ini juga sudah lama dikeluarkan awal tahun ini apabila Tencent mengeluarkan satu post mencari pekerja untuk projek “Need For Speed Online Mobile”.
TiMi Studios juga bekerja sama dengan Electronic Arts untuk permainan ini.
Setakat ini masih belum ada apa-apa maklumat mengenai pelancaran Need For Speed Mobile dari Tencent.


TiMi Studios salah satu pembangun permainan mudah alih yang amat berpengaruh di industri permainan. Antara permainan yang dihasilkan mereka seperti Pokemon UNITE, Call of Duty Mobile, Honor of Kings, Arena of Valor dan lain lagi.
Kini, TiMi Studios akan menghasilkan permainan Need For Speed baru untuk peranti mudah alih.
Perkara ini dijumpai di Reddit oleh pengguna bernama u/RemKiad di mana beliau terjumpa tawaran kerja Tencent Careers yang mencari animator 3D, pakar reka bentuk, perancang permainan dan pengurus projek antara jawatan lain di dalam dan di luar Shenzhen dan Shanghai.

Peluang perkejaan yang ditawarkan adalah seperti berikut:
“Reka bentuk pelbagai mod permainan permainan mudah alih perlumbaan realistik dunia besar atau reka bentuk pengalaman perlumbaan 3C; penyusunan pelbagai pelan reka bentuk yang berkaitan dan senarai permintaan; membuat keputusan dan susulan pelbagai tugas dalam proses penyelidikan dan pembangunan untuk memastikan komunikasi yang berkualiti dan lancar dalam kumpulan; ikut Advance dan analisis data statistik, rumuskan rancangan pengoptimuman susulan berdasarkan data dan maklum balas, dan susulan pembangunan khusus.”

Berdasarkan kenyataan di peluang perkejaan itu, kita boleh memberi inferens bahawa permainan itu akan menjadi permainan mudah alih dan juga akan mempunyai dunia terbuka yang besar yang boleh diterokai oleh pemain.
Sebuah bukti yang dijumpai oleh pengguna Reddit itu juga adalah rancangan permainan yang menunjukkan permainan yang bakal hadir.

Setakat ini, belum ada makluman rasmi tentang permainan ini, tetapi ia dijangkakan akan dilancarkan pada pertengahan tahun ini.
Sumber rujukan: Reddit


Menjelang musim 2022, bekas jurulatih pasukan League of Legends G2 Esports kini berpindah ke Excel Esports.
Sng “Nelson” Yi-Wei, sebelum ini bertindak sebagai jurulatih strategik bagi organisasi e-sukan berpangkalan di Eropah itu, menandatangani kontrak dua tahun bersama Excel Esports sebagai pembantu jurulatih.
Selain Nelson, Excel juga membawa masuk Finn “Finn” Wiestal bagi memperkukuhkan posisi top-lane.
Sebelum ini, Nelson adalah sebahagian daripada mereka yang digugurkan daripada pasukan, berikutan prestasi yang kurang memberansangkan oleh pasukan sepanjang musim 2021.
G2 sebelum ini gagal untuk menempah tiket ke World Championship selepas tewas kepada Fnatic, selain memperoleh tempat keempat bagi LEC.
Manakala Excel, berada di tempat ke tujuh bagi LEC.
Sumber: Upcomer


Bekas Pengurus Pemasaran Asia Tenggara di Moonton (pembangun Mobile Legends: Bang Bang), Nelson Woon kini membuka lembaran baru bersama Riot Games.
Bermula April ini, Nelson akan menggalas posisi sebagai Pengurus Pemasaran Serantau di Riot Games yang khusus kepada perkembangan di Asia Tenggara, Taiwan, Hong Kong dan Macau.
Tulisnya dalam satu posting di Facebook, Nelson yang juga berasal dari Kuala Lumpur, Malaysia teruja dapat bertemu kembali dengan rakan sekerja terdahulu.

“Saya tak dapat menggambarkan betapa terujanya dapat bertemu kembali dengan rakan sekerja lama yang sama-sama memperkenalkan permainan terbaru dan pengalaman mesra pengguna kepada pemain.
“Ia adalah salah satu keutamaan di Riot dengan meletakkan pemain paling utama kerana kami percaya melalui mereka kami dapat memberikan pengalaman permainan terbaik dan bermakna.
“Selain dari rasa teruja, saya juga bersyukur Riot Games memberi sokongan untuk kembali kepada yang tersayang. Saya akhirnya dapat menepati janji untuk berada dekat bersama keluarga dan kekasih, Michelle Chan,” tulisnya.
Terdahulu, Nelson bersama Moonton melancarkan dua program utama Mobile Legends iaitu Hero Komuniti dan Pemimpin Pelajar Moonton di lima negara iaitu Malaysia, Indonesia, Filipina, Kemboja dan Singapura.
Di bawah kendaliannya, Nelson pernah mengetuai kempen 515 dan Moonton Epicon 2019 yang memberitahu umum perancangan jangka panjang Moonton dalam pembangunan Mobile Legends kepada komuniti dan peminat.
Riot Games kini dalam perancangan melancarkan League of Legends: Wild Rift (LoL Mobile) yang dijangka hadir pada tahun ini.
Selain itu, mereka mempunyai beberapa projek lain seperti permainan kad digital, Legends of Runeterra, Teamfight Tactics mobile, VALORANT (permainan taktikal FPS), Project L (fighting game), Project F dan banyak lagi.

Foto: IGN SEA


Terdahulu, pasukan MAB Esports melantik Nenas sebagai jurulatih sementara mereka.
Kini di dalam pengumuman terbaru, MAB Esports rasmi mengucapkan terima kasih kepada Nenas di atas jasanya sebagai jurulatih sementara pasukan itu.

View this post on Instagram

A post shared by MAB ESPORTS (@mab_esports)

Mereka juga mengucapkan selamat maju jaya untuk Nenas yang sudah membantu pasukan itu selama tiga minggu di MPL MY S9.
Siapakah yang bakal menjadi jurulatih baru buat pasukan MAB Esports bagi menggantikan Nenas? Kita bakal saksikan.
Sumber: MAB Esports


Permainan asimetri Dead By Daylight Mobile akan dilancarkan di Android dan iOS pada 16 April ini. Bagaimanapun, tarikh untuk Asia Tenggara masih belum diumumkan.

It’s official! #DbDMobile is launching for iOS and Android in the Americas and EMEA on April 16th. We’ll see you soon, in The Fog.https://t.co/ZbvOuMe4Nc
— Dead by Daylight Mobile (@DbDMobile) March 18, 2020

Pra-pendaftaran bagi permainan multi-pemain bergenre seram ini boleh dilakukan sekarang di laman web rasmi. Di-portkan daripada PC ke peranti pintar, Dead By Daylight Mobile meminjam elemen seram yang sama di mana seorang pembunuh kejam akan memburu empat manusia dalam kegelapan malam.
Dalam permainan antara kucing dan tikus ini, seorang pemain boleh pilih peranan pembunuh ikonik seperti Michael Myers, Freddy Krueger dan ramai lagi. Yang menariknya, walau sekejam dan sehandal mana pembunuh ini, empat manusia perlu bekerjasama untuk melarikan diri dengan menggunakan langkah kilat (mengelak, lari dan sebagainya) untuk elak tertangkap.
Objektif permainan adalah kekal selamat selama mungkin dan cari jalan keluar bersama.
Di PC, permainan ini sudah dimuat turun lebih 15 juta kali dan membantu syarikat Behaviour Interactive menambah bilangan kakitangannya kepada lebih 600 pekerja.
Dead By Daylight Mobile akan dioptimumkan untuk peranti pintar dan menawarkan gaya permainan dan mod sama di PC dan konsol dengan butang kawalan khusus bagi skrin sentuh.

Ikuti kami di Facebook dan Instagram.
Saksikan kami di YouTube.


Bosan dengan gameplay Battle Royale yang menggunakan elemen perang dan senjata api? Inilah masanya korang cuba kelainan pula!
Eclipse Isle adalah Battle Royale baru dibangunkan oleh NetEase yang juga pencipta Rules of Survival. Permainan ini agak unik kerana menggunakan elemen MOBA, hack & slash malah unsur fantasi dan anime sebagai tarikannya.
Sebelum ini, ia dibuka untuk pra-pendaftaran selama dua bulan di serata Asia Tenggara.
Yang uniknya dengan Eclipse Isle ini adalah kebolehan pemain memilih karakter berbeza setiap perlawanan dengan set kuasa tersendiri. Ada yang memakai pedang, busur, kuasa magis malah ada yang seperti assassin boleh bertukar tempat dalam sekelip mata.
Seperti permainan RPG dan MOBA yang lain, ia mempunyai ciri menarik seperti leveling yang mana korang perlu grind, kumpul kelengkapan dan farming (membunuh makhluk) untuk kuatkan karakter masing-masing.

Nak download, boleh terus klik pautan di bawah:
Android: LINK
iOS: LINK
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Artikel ini diterjemahkan dari IGN SEA.
NetEase Games yang menghasilkan Knives Out, Rules of Survival dan Marvel Super War akan membawakan satu lagi permainan mudah alih berkonsepkan multi-pemain iaitu Dead by Daylight Mobile.

Seperti yang kita tahu permainan asalnya di PS4, Xbox One, Steam dan Nintendo Switch memaparkan gaya permainan 4 lawan 1 bergenre seram yang mana seorang pembunuh kejam akan memburu empat sekawan menerusi kembara menyeramkan. Dalam perlawanan antara pemburu dan mangsa, pemain boleh bermain sebagai pembunuh ikonik ataupun menyelamatkan diri dari kemelut tersebut.

Dead by Daylight Mobile juga menggunakan gameplay dan mod yang sama, dengan kawalan dan pengalaman baru dioptimumkan untuk peranti pintar.
Bagaimanapun, permainan mudah alih ini akan dikeluarkan secara berperingkat di Jepun, Korea Selatan, Brunei, Kemboja, Indonesia, Laos, Malaysia, Mongolia, Myanmarr, Filipina, Singapura, Thailand, Timor-Leste dan Vietnam.
NetEase akan mendedahkan tarikh pelancaran rasmi tak lama lagi.
Di laman web rasmi, anda boleh pra-daftar untuk menerima ganjaran apabila permainan ini dilancarkan sepenuhnya nanti.
Sumber: IGN SEA


Para peminat siri permainan Assassin’s Creed mesti teruja mendapat tahu Netflix dan Ubisoft sedang bekerjasama untuk menghasilkan sebuah siri aksi langsung Assassin’s Creed. Walaubagaimanapun, projek ini masih berada pada tahap awal dan pengarah serta penulis untuk siri tersebut masih belum dilantik.
Jason Altman, Naib Presiden Kanan Filem dan Televisyen Ubisoft, dan Danielle Kreinik, Pengarah Pembangunan Televisyen Ubisoft, akan menggalas tanggungjawab sebagai penerbit eksekutif untuk siri terebut.

Netflix + Assassin’s Creed pic.twitter.com/yI2sItnMgi
— NX (@NXOnNetflix) October 27, 2020

“Kami sangat teruja untuk berkerjasama dengan Ubisoft untuk menghidupkan jalan cerita hebat dan penceritaan pelbagai lapis yang menjadi sebahagian identiti Assassin’s Creed,” kata Peter Friedlander, Naib Presiden Siri Original Netflix.
Selain daripada projek ini, Ubisoft dan Netflix juga sedang mengusahakan dua siri animasi Assassin’s Creed yang juga akan disediakan di Netflix. Sebelum ini, Ubisoft pernah mengeluarkan sebuah filem Assassin’s Creed yang dibintangi Michael Fassbender.
Ikuti kami di Facebook dan Instagram.
Saksikan kami di YouTube.